Joseba Tapiaren izarrak – antxo.com\nHome Luzuriaga Joseba Tapiaren izarrak\n“Mila esker handi bat gure areto basatia kulturaz lantzera etortzeagatik” esan dio Eneko Lillyk artistari kontzertuaren aurkezpena egiten hasteko.\nBasatia izaten jarraitzen baitu gure laborategiak.\nEgindakoa hondatzeak, eremu zatien galtzeak, berreskuratzeak, itxaropenez hartu genituen albiste onak hutsean urtzeak… Horrelakoak izaten omen dira prozesuak: gora-beherak, makalaldiak, ilusioak… Nekea. Norabidea non eta zergatik okertu den. Autokritika apur bat.\nZenbat eurite, zenbat sargori azken ekitaldia egin genuela!\nEta aro berriari hasiera emateko, Joseba Tapia. Hura eta bera!\nJoseba Tapia 1998an sortu zela abisatu digu Enekok hurrena. Eta berriro errepikatu du, oker ulerturik egon ez dadin: bakarkako lehen diskoa atera zuen urtean. Orduan bezala presentatu zaigu Joseba Tapia, sotil, apaindurarik gabe eta nortasun handiko, Tximela kapitainaren izarrak kantatzera.\nSotil, baina guztiz profesional.\nGure areto basatia kultur aretoa bihurtu da Joseba Tapiaren borondatez eta Jonan Ordirikaren lanaz: mikroa, ozengailuak, argiak… Hura ikusita, “Noizbait hau horrela egongo da beti!” gure artean batak besteari. Txoko ideala begi bistan. Ez genuen horrelakorik espero. Opari ederra izan da, merezi ez bezalakoa.\nEta kantatu, nola ordea?\nAhotsa garden eta tonua mende, ez du gauza berria. Harreman gozoa gitarrarekin. Disfrutatzen ari izan dela ezagun zuen gainera. Kantaera landua eta aberastua, ñabardura musikal askorekin, eztarriko eta gitarrako harietan. Txeloarena ahoa itxirik gitarraren soloetan. Hurbil-urrun efektuak mikrora, garratzaldiak eta leunaldiak markatuz.\nZirrara sortu dute Tximela kapitainaren letrek eta Joseba Tapiaren kantaerak.\nJoserra Gartziak haren lehen diskoaz idatzia: “Melodiak, moldaerak, kantaerak, den-denak soildu ditu Joseba Tapiak, enfasia behar den lekuan jarriz: esan nahi denaren zerbitzura”. Eta handik hona irabazi duena.\nArtista bere heldutasunean.\nTalde eta kantari batzuk hobeak izaten dira diskoan zuzenean baino. Ez da hori Joseba Tapiaren kasua. Ibilbide luzea egin du oholtzaren gainean, eta plaza-gizona da. Baina kasu! Trikitixa festarako da, dantzarako, erromeriarako: ifi, afa, ufa eta irrintzi. Manera horrek ez du balio mezuak gitarra klasikoz bideratzeko. Hori ere lortu du Joseba Tapiak, ongi kontrolatua dauka jestualitatea, eta horrek, gezurra dirudien arren, indartu egin dio adierazteko ahala. Iraganik izan ez balu bezala, beti kantautore ibili izan balitz bezala. Baina zurrunkeriarik gabe, ahotsa ez ezik aurpegia ere emanez. Erakustaldia egin du.\nGogoz eta gogor txalotu dugu abesti guztietan.\nAmaitu duelarik, kantu-forum labur bat egin dugu.\nDenok buruan geneukan galdera egin dio Juan Olaldek: “Zertarako behar izan duzu atril hori hor?”.\nIzan ere, atril bat eduki du Joseba Tapiak ondoan, batere paperik gabe.\nBaduela bere zergatia, eta laster ikusiko dugula.\nBeste galdera bati erantzuten ziola, “Nolako arraina Tapia hori! Atrila eduki du hor erakusteko ez daukala atrilaren beharrik!” aurreko aulkikoak bere lagunari.\nForuma amaiturik, Gabriel Aresti hil zela hogeita hamar urte betetzen direla gaur gogorarazi digu. Haren omenez eduki omen du atrila han. Atera du paper pare bat gitarraren zorrotik, paratu ditu atrilean eta bi kantu inedito eskaini dizkigu: Zorrotzako portuan aldarrika eta Nire aitaren etxea, zein baino zein ederragoak, sentimenduz eta fintasunez konposatuak eta halaxe abestuak.\nKableak bildu, ezer ahazten ote zuten bazterrak berriz miatu, aretoa gakotu, aulkiak biltegira jaitsi eta garagardo bana hartzera etorri zaizkigu Joseba Tapia eta Jonan Ordorika trasteak furgonetan jaso ondoren. Hau eta beste, gure esker ona, haien irriño ironikoak. Aretoaren ozentasunaz egin diogu galde Ordorikari, guk ez baitugu oihartzunik sumatu. Horren beldur ginen, sabai faltsua hautsia zegoen hainbat puntutan eta osoro suntsitu genuen, zementu armatuko habetzarrak agerian utziz. Soinuak arrapunpa egin ote zuen haietan. Ezetz esan digu. Agian saxofoiren batek egingo lukeela apur bat mikrora hurbilduta, baina ahotsak eta gitarrak behintzat ez.\nGure areto basatia areto egokia dela esan digu Jonan Ordorikak, Mamia estudioko jaundajabeak, Joseba Tapiaren lanak grabatu eta editatu ez ezik Lou Reeden hamaika kantu euskaraz abiatu, itzuli, moldatu, grabatu eta ekoiztu dituen musikalariak: Lou Reed mila esker diskoan aurkituko dituzu Ruper Ordorika, Delirium Tremenseko Andoni, Txuma Murugarren, El Inquilino Comunistako Santi & Alvaro, Petti, Maddi Oihenart, Gorka Urbizu, Evaristo, Gari, Anari, Paco Loco… Fernando Saunders, Jane Scarpantoni eta Mike Rathke dituztela lagun, alegia, Lou Reeden taldekideen jatorrizko bertsioen gainean kantari. Subentziorik gabe. Publizitate handirik gabe. Harribitxia gure kulturan. Biba zuek eta (ez) beste batzuk!


Hamar modu haurrak irakurtzeari gorroto har diezaion | Jendartean\nHasiera » Haurrak » Hamar modu haurrak irakurtzeari gorroto har diezaion\nHamar modu haurrak irakurtzeari gorroto har diezaion\nAtalak: Haurrak, Hezkuntza, Literatura\nHaur horrek zergatik ez duen irakurtzea maite? Beharbada ohikoa duzu Gianni Rodari pedagogo italiarrak zerrendatu zituen bederatzi (eta nik gaineratutako hamargarren) ekintza hauetakoren bat:\n– Irakurtzera behartzea. Garbien daukagun puntua da: behartu zerbait egitera… eta ziurrenik kontrako efektua lortuko duzu. Eta hala ere, zenbatetan errepikatzen dugun.\n– Aniztasun gutxi eskaintzea. Haurrek (eta helduek) oso gustu ezberdinak izan ditzakegu, gainera etapa ezberdinetatik igarotzen da umea-nerabea-gaztea… eta unean unean norbere irakurketa kuttunak aurkitu ahal izateko ahalik eta eskaintza zabalena izatea da aproposena. Bestela, berriz ere behartzen ari gara agian intereseko ez duen zerbait irakurtzera.\n– Umeei libururik ez irakurtzea. Ipuin eta liburuak ozen irakurri eta espresibitateaz lagunduta antzeztea, “errealitate” bihurtzea, irakurketara erakartzeko modu bat da.\n– Liburua tortura-tresna bilakatzea. Adibidez, liburuko orriak kopiatuaraztea, irakurri duenaren ebaluazioa (ulermena, hiztegia, ariketak…) lan desatsegin gisa planteatzea, edo zigor bezala erabiltzea (“segi logelara irakurtzera!”).\n– Umeari irakurtzea gustatzen ez bazaio, errua berari egoztea. Ez leporatu haurrari, aztertu zergatik ez duen gustuko irakurtzea, arrazoiak ugariak izan baitaitezke (zerrenda honetakoak, adibidez).\n– Haurrek entretenimendu gehiegi dituztela pentsatzea. Gauza guztiak bezalaxe, lehentasun kontua da. Zein leku du irakurketak etxean, eskolan, gizartean…?\n– Haurrari esatea lehen haurrek gehiago irakurtzen zutela. Ezin gara frustratu, gaur egungo haurrek ez badituzte gustuko gure garaian atsegin genituen liburuak.\n– Liburuak komikiaren alternatiba gisa aurkeztea. Irakurketa mota asko dago, eta ongietorriak dira.\n– Norberak ez irakurtzea. “Zer ikusi, hura ikasi” dio esaerak. Zergatik pentsatuko du haurrak irakurtzea gauza atsegina eta gozagarria dela, ez badu inguruan heldu irakurlerik? Elkarrekin irakurtzeko tarteak hartzea ez da plan txarra.\nSandra Balagué-ri irakurri diogu zerrenda, eta ezinbestean Nancie Atwell-ekin gogoratu gara, irakurtzeko pasioa kutsatzea eginkizun duen irakaslearekin: “Irakurketa tailerra egiten dugun gauzarik sinpleenetakoa da eta aldi berean zailenetakoa. Baita baliotsuena ere”.\nHamar modu haurrak irakurtzeari gorroto har diezaion | EIBZko liburutegia - […] Mikel Garcia Idiakez / 2018-01-15 / 272 hitz […]


Euskal AEko industri prezioak %0,8 jaitsi ziren 2012ko abenduan aurreko hilaren aldean\nEUSKAL AEko INDUSTRIA PREZIOEN INDIZEA (IPRI). 2012ko abendua\nAurreko urtearen aldean, %0,3 igo\nEuskal AEko industria prezioen indizea: EUSTATek landutako datuen arabera, 2012ko abenduan %0,8 jaitsi zen aurreko hilaren aldean. Datu horiek kontuan hartuta, abenduko urte arteko tasa (azken hamabi hilabeteetan industriako prezioek izandako aldakuntza) %0,3ko hazkundea da\nSektorekako azterketa xeheagoak agerian uzten du, 2012ko abenduan, “Elikagintza, edariak eta tabakoa” (%0,3) eta “Altzariak eta beste manufaktura-industriak” (%0,2) adarrek, besteak beste, gehitu zituztela gehien prezioak, aurreko hilaren aldean. Bestalde, prezioetan jaitsierak izan zituzten sektoreak honakoak izan ziren: “Kokeriak eta petrolioa fintzea” (% -3,1),”Energia elektrikoa, gasa eta lurruna” (%-1,8), “Zurgintza, papera eta arte grafikoak” (%-1,5).\nUrte arteko aldian, hots, 2012ko abenduan, 2011koaren aldean , prezio-hazkunderik handienak honako adarrek izan dituzte: “Produktu elektronikoen fabrikazioa” (%5,8), “Energia elektrikoa, gasa eta lurruna” (%3,8), “Produktu farmazeutikoen fabrikazioa” (%2,7). Bestalde, prezioetan jaitsierak izan zituzten sektoreak honakoak izan ziren: “Erauzketa industriak” (%-4,8), “Garraio materialaren fabrikazioa“ (%-3,1), “Zurgintza, papera eta arte grafikoak” (%-1,9).\nOndasunen helburu ekonomikoaren araberako sailkapenari jarraituz, aurreko hilaren aldean, Energiaren prezioak %2,6 jaitsi ziren eta %0,6 Bitarteko ondasunenak; Ekipo-ondasunarenak egonkor. Kontsumoko ondasunarenak %0,2 igo, hauen barruan Kontsumo-ondasun ez-iraunkorrenak %0,2 eta iraunkorrenak %0,0.\nOndasun-talde horietako prezioen bilakaerek aldeak agertu zituzten urte arteko aldian. Energiaren prezioak %1,5 garestitu ziren; Ekipo-Ondasunenak %0,2, Bitarteko Ondasunenak %0,1 jaitsi eta Kontsumo-Ondasunenak %0,3 jaitsi. Azken horien barruan, Kontsumo-ondasun iraunkorren prezioak %0,1 igo ziren, eta Kontsumo-ondasun ez-iraunkorrenak %0,4 jaitsi.


Aldaketa beharra!: Droga tipologia\nAhaztu baino lehen, interesgarrienak iruditzen zaizkidan droga desberdinen definizioa eta ikasle baten irakas-prozesuan edota bizitza pertsonalean dituzten eraginak aipatzea ezinbestekoa iruditzen zait jente asko ez baita arazo honetaz kontziente. Hala ere, informazio gehiago interesatzen bazaizue, hemen usten dizkizuet droga mota guztiak.\nTabakoa: Nikotina Nikotiana Tabacum eta NIcotiana Rustika tabako landareetan dagoen alkaloidea da. Ta bakoa droga bizigarria da eta kantitate nahikoa hartuz gero propietate aluzinagarriak izan ditzake (tabako puruaz hitz egiten badugu, ez industrialari buruz). Enpresa handiek tabakoarekin egiten duten prozesu kimikoak eragiten du milioika pertsonek erretzen duten " produktua" tabakoa bera baino kaltegarriagoa izatea.Nikotinak adikzioa sortzeko botere handia eta eragin oso azkarra du, zigarro baten zupada bat barrura sartu eta 20 segundutara iristen da odolera biriketatik.\nAlkohola: Etanola edo etil alkohola giro epelean egindako prozesuaren bidez lortzen den substantzia depresorea da. Graduazio maila askotako edarietan aurki genezake. Droga honen eraginak, guztiekin gertatzen den bezala, dosiaren, tolerantziaren, adinaren, pisuaren eta bestelako aldagaien araberakoa da baina ondorioetan 3 fase bereiz daitezke:\n1- Neurrizko dosia: Segurtasun sentsazioa, euforia eta barre egiteko erraztasuna, erreflexu eta erreakzionatzeko ahalmenak txikiagoak direlarik.\n2- Erdiko dosia: Ikusmena desitxuratzen da eta ibiltzeko, hitz egiteko... zailtasunak antzematen dira. Jarrera erasotzailea eta agresiboa sortu ahal dituelarik.\n3- gehiegizko dosia: kontzientzia eta erreflexuak galtzen dira.\nHeroina: Morfinatik lortzen da eta kontsumitzen dutenek menpekotasun izugarria iza n ohi dute. Heroinak antidepresibo bezala jokatzen du honegatik kontsumitu eta jarraian euforia izaten da sentitzen dena, diotenez, 1.000 orgasmoren baliokidetza berbera du, hortik etorriko da probatzen dutenen menpekotasuna us tez.\nHeroina nahiko gaizki ikusita dago gaur egungo gizartean eta beti lotu izan da IHESA-rekin. IHESA egun pairatu daitekeen gaixotasunik latzenetakoa da nire ustez, ezin baita sendatu, efektuak atzeratzeko botikak badaude baina ez dago botika sendagilerik. IHESA, xiringaren bitartez edo harreman sexualak izaten kontagiatu daiteke.\nkafeina: Kafearen hazitik eta tearen hostoetatik ateratzen den alkaloidea, eragin bizigarri a duena. Nerbio sistemari eragiten dio batez ere; lorik eza eta urduritasuna sortzen du, eta bihotzaren erritmoa bizkortzen, baina ez da toxikoa. Aspirina, kodeina edo fenazetinarekin batera hartuta analgesikoa da. Diuretiko gisa erabiltzen da, giltzurrunetako odol hodiak zabaltzen dituelako, eta burukomin mota batzuk kentzeko gaitasuna ere badu.\nKannabisa: kanabis landareak 70 substantzia psikoaktiboinguru ditu, horiek cannabionoideak dira. Horietatik hiruk eragiten dute erabakigarriki psikoaktibotasun indizean. THCa da osagai psikoaktibo nagusia, CBNak psikoaktibotasun txikiagoa eta eragin lasaigarriagoa ditu, eta CBDak, antza denez, THCaren eragina blokeatzen du. Haxixa pasta okrea/ marroia da, hainbat tonu eta egiturakoa aurki dezakegu kalitatearen araberakoa baita hau, eta landarearen errtxina galkatuz lortzen da hau. Ustez haxixa, marihuana bain o psikoaktiboagoa da, baina kalean saltzen den haxixaren kalitate eskasa dela eta alderantzizkoa gertatzen da gehienetan.\nKannabisak efektu amets-eragileak ditu, baina hauek asko aldatzen dira faktore desberdinen arabera: purutasuna, izaera, kontsumitzailea,...Eta agertzen diren eragin fisikoak hurrengoak dira: giharrak alsaitzea, ahoa lehortzea, begi gorriak, takikardia zenbait pertsonengan,...Bestalde, poza edo tristura senti daitezke, irri eza, apalankatzea, paranoiak,...\nKokaina: kokaina konposatu organiko kristalinoa da ( C17, H12, N04), zuria, gehienetan kristalinoa eta zapore mingotsa du. Koka hostoaren alkaloide nagusia da. Hauts eginda hartzen ohi da, gehienetan krist alizatua. Esnifatuta hartzen da, eta injektatuta ere bai. kokaina bizigarria denez, nerbio sistema zentralean eragiten du eta eraginak iraun egiten du. Indarra, euforia,.. eragiten du eta begiko niniak dilatatzen ditu eta bihotza eta arnaasketa bizkortzen. Edateko eta erretzeko gogoa handitzen du dosiaren arabera baina ez ordea komunikatzeko gogoa. Dosi handiak hartuz gero, agresibitatea eta paranoiak sor daitezke, eta jarrera autista eta kontrolatzaileak. Droga hau kontsumitu ondoren suminkortasuna, logalea, nekea, jateko gogoa galtzea,etab sortzen ditu.\nAnfetamina: Anfetamina mota desberdinak daude baina gehien erabilitako anfetamina sulfato edo speeda da. Bizigarri indartsua hau feniletilaminen familikoa da. kolore zuriko eta usainik gabeko hauts zuri moduan agertzen da eta kimika usain handia du. Oso gutxitan pasta marroiaren moduan aurkitzen da, marrak egiteko ezinezkoa, eta ahotik hartzen da. Bizigarri indartsu honek gosea eta logalea zorrozki gutxitzen ditu, eta nekea eta akidura sintomak ezkutatzen, euforia eta hitz jarioko egoerak erraztuz eta kontzentrazioa gaitasuna handituz. Txisean antzematen da hartu eta 2 eta 4 egun bitartean. Masailezurrean mugimenduak, giharren zurruntasuna ezatsegina, aho lehorra eta egarria,... sortzen ditu.\nSintesi Drogak (Extasia, pirulak, MDMA): Extasiaren osagai aktiboa MDMA da, feniletilaminen familikoa. MDMArekin esperientzia bat izateko bataz besteko dosia 1mg/norberaren pisuaren kg-ko, kontuan harturik eraginak desberdinak direla pisuaren, adinaren eta sexuaren arabera. Gehienetan konprimituetan agertzen da. Dosi ertaina hartu ondoren, MDMAren bidez lortutako esperientziak 4 eta 6 ordu bitartean irauten du, eta dosi gehigarriak hartuz gero luzatu egiten da. Bere ezaugarririk bereziena emozio- sentsazioak handitzea da eta ondoko hauek sortzen ditu: besteenganako enpatia handiagoa, autoestima handitzea, zoriona, ukimen eta soinuekiko sentikortasun handiagoa,... Beste substantzia batzuekin hartzen bada, eraginak aldatu egingo dira substantziaren arabera.\nPublicado por Olli en 19:47


Gizartea | Jendartean\nJavier Maroto Gasteizko alkatearen “kanpaina xenofobo, arrazista eta klasista” deseraikitzen duen txosten mamitsua kaleratu du Gasteizko Alde Zaharreko La gente rula kolektiboak.\n“Etorkinak gizarte laguntzetatik bizitzera datoz”, dio Marotok, eta horrek “erakarri” egiten ditu kanpotarrak. EAEn, ordea, 2012an baino kanpotar gutxiago zenbatu zituzten 2013an (3.730 inguru gutxiago) eta Ikuspegi Immigrazioaren Euskal Behatokiaren arabera, krisiak eraginda EAEtik alde egiten dutenen %85...\n“Gobernuz Kanpoko Erakundeek eta instituzioek etorkinaren aldeko diskriminazio positiboa egiten dute, eta bitartean zakarrontzietan bila dabiltzan espainiarrak ikusten ditugu. Jende babesgabe asko dago, eta horiek laguntzea da gure helburua”. 24 urteko emakume madrildarra da mintzo dena, filosofian lizentziatua da, eta Mugimendu Sozial Errepublikarreko kidea. Mugimendu eskuindar horretako kideak eraikinak okupatzen ari dira Espainiako Estatuan, soilik espainiarrak direnak laguntzen dituzten...\n“Asher nire semeak 2 urte ditu. Galtza motzak eta kamiseta janzten dizkiot, baina arropa erauzi eta ‘soinekoa’ hitza oihukatzen hasten da behin eta berriz. Sidney ahizparen soinekoren bat hartu eta ‘hau’ esaten dit”. Semeak soinekoak jantzi nahi dituela-eta, inguruan izandako erreakzioak eta bizitako esperientzia kontatu du artikulu batean Seth Manachem idazle eta aktore estatubatuarrak. Hona hainbat pasarte euskaratuta.\n“Beraz, egun gehienetan semea Disneyko printzesatxoa...\nEspainiako Estatuan inoiz egin den manifestazio feminista jendetsuena mobilizatu zen Madrilen, joan den otsailaren 1ean. Estatu osoko 30.000 lagun baino gehiago elkartu ziren, abortatzeko eskubidea murriztu nahi duen lege-erreformaren aurka. Dokumentala aurkeztu dute orain.\nYo decido. El tren de la libertad (Nik erabakitzen dut. Askatasunaren trena) du izena dokumental kolektiboak eta lege-erreformaren kontrako protesta itzela du ardatz. Manifestazioaren ideia...\nSei urte dira Sanferminetan José Diego Yllanesek Nagore Laffage hil zuela; haren proposamen sexualei neskak ezetz esatea onartezina zitzaion, nonbait. Krimen krudela. Eta hala ere, hainbati entzun behar izan genion ea zergatik igo zen Laffage Yllanesen etxera, ez bazuen ezer nahi.\nAre gehiago, herri-epaimahaiak zera galdetu zion Nagoreren amari epaiketan: “Zure alaba oso mutilzalea (muy ligona) al zen?”. Garbi erantzun zuen amak: “Nor ari dira juzkatzen? Hiltzailea ala nire alaba?”....\nBergarako Gure Esku Dagon bizitakoa, iruditan\nGoizeko 9:30ean Bergara erdigunetik giza-katerantz abiatutako kalejirak eman zion hasiera egunari.\nBakoitza bere lekuan kokatzea izan zen hurrena.\nEta 12:00etan, denok eskutik helduta.\nDebagoiena bailaran, 18.000 lagun baino gehiago bildu zituen igandeko giza-kateak.\nGiza-katearen ostean, 150 autobusetik gora eta 10.000 lagun baino gehiago gerturatu ziren Bergarara.\nBazkalordurako onena, itzala.\nBazkalostea, argazkiak ateratzeko eta...


kritiken hemeroteka » Hitz gutxi, baina ez hutsalak\n« Huts egindako beste “nobela terrorista” bat | Bihotz berezi bat »\nHitz gutxi, baina ez hutsalak Peru Iparragirre / Gaztezulo, 2013-02\nIdeiak argi ditu Hedoi Etxartek (1986, Iruñea), kritikoa eta zorrotza da. Biolinean lizentziatua da Nafarroako Goi Mailako Musika Kontserbatorioan, eta Itzulpengintza eta Interpretazioan Euskal Herriko Unibertsitatean.\nBiolinjole den idazle (edo idazle den biolinjole) honek musika munduan ere hainbat lanetan parte hartu du. Zenbait genero literario landu ditu Etxartek, besteak beste Frantzian ezaguna den Gaston Lagaffe gaztearen komikia ekarri du euskarara, Alain M. Urrutiarekin batera Ihes ederra (2009) lehen euskal irudi-eleberria sortu du eta poema-liburu parea argitaratu dizkio Susa argitaletxeak.\nEsna irakurtzeko poemak dira, lagunekin, burkideekin kalera atera eta eztabaidatzekoak orain dela gutxi argitaratu den Sinplistak (2012) liburukoak. Liburua bezala liburuaren mitin tankerako aurkezpena ere esna entzun eta ikustekoa da: “Sinplistak ez da Iberdrola dorrea hartzeko prest ez dauden horientzat”, “hilean hiru mila euro irabazten dutenek ez dute ulertzen, nahiz eta mileuristen kolegak izan nahi duten”. Liburu oso soziala eta zuzena da, izenburutik hasita. Sketx txiki bihurtutako poemetan kontatzen ditu izen-abizenak dituzten edo alfabetoko letraz izendatuta dauden pertsonaia anonimoen eguneroko egoera errepikakorrak.\nSuzko lilia (2008) lehen poema-liburuan estilo surrealista da nagusi eta ez du gai nagusirik, abstraktua da; bigarrenean, aldiz, estilo zuzenagoa erabiltzen du gaur egungo bizimodu sinplistaren kontakizuna egiteko. Liburu honetan amodioaz, sexuaz, lanaz, langabeziaz, kulturaz, gizarteaz, ideologiaz, politikaz, borrokaz ari da Etxarte, eta horretarako hitz gutxi erabiltzen ditu, ez horregatik hutsalak.


El Correo de Vizcaya : enciclopedia viva de los pueblos de Vizcaya . Bermeo, Portugalete, Guernica, Baracaldo, Valmaseda, Santurce, Orduña, Ondárroa, Basauri, Plencia, Galdácano, Lequeitio, Durango, Carranza, Baquio, Elorrio, Guecho, Marquina, Pedernales y Busturia, Mundaca, Sestao, Ermua, San Salvador del Valle, Munguía, Musques, Górliz, Amorebieta, Abanto y Ciérvana, Santurce de Ortuella, Abadiano y Valle de Achondo, Larrabezúa y Lezama, Lejona, Miravalles, Bedia, Lemona, Aránzazu, Dima, Yurre, Castillo y Elejabeitia, Ceánuri, Ceberio, Ubidea, Villaro, Güeñes, Zalla, Ea, Elanchove, Ibarranguelua, Arrigorriaga, Bérriz, Zaldíbar, Sopuerta, Ochandiano, Barrica, Berango, Sopelana, Urdúliz, Aracaldo, Arrancudiaga, Echévarri, Orozco, Zarátamo, Arbacegui, Guerrikaiz, Arrieta, Fruniz, Mendata, Meñaca, Morga, Múgica, Rigoitia, Arcentales, Galdames, Gordejuela, Lanestosa / editada por la Caja de Ahorros Municipal de Bilbao : Colegio Oficial de Arquitectos Vasco Navarro\nEl Correo de Vizcaya : enciclopedia viva de los pueblos de Vizcaya . Bermeo, Portugalete, Guernica, Baracaldo, Valmaseda, Santurce, Orduña, Ondárroa, Basauri, Plencia, Galdácano, Lequeitio, Durango, Carranza, Baquio, Elorrio, Guecho, Marquina, Pedernales y Busturia, Mundaca, Sestao, Ermua, San Salvador del Valle, Munguía, Musques, Górliz, Amorebieta, Abanto y Ciérvana, Santurce de Ortuella, Abadiano y Valle de Achondo, Larrabezúa y Lezama, Lejona, Miravalles, Bedia, Lemona, Aránzazu, Dima, Yurre, Castillo y Elejabeitia, Ceánuri, Ceberio, Ubidea, Villaro, Güeñes, Zalla, Ea, Elanchove, Ibarranguelua, Arrigorriaga, Bérriz, Zaldíbar, Sopuerta, Ochandiano, Barrica, Berango, Sopelana, Urdúliz, Aracaldo, Arrancudiaga, Echévarri, Orozco, Zarátamo, Arbacegui, Guerrikaiz, Arrieta, Fruniz, Mendata, Meñaca, Morga, Múgica, Rigoitia, Arcentales, Galdames, Gordejuela, Lanestosa / editada por la Caja de Ahorros Municipal de Bilbao. — Bilbao : Caja de Ahorros Municipal de Bilbao ; El Correo Español, 1975. — 671 p. : grab. ; 31 cm. —\nColeccionable de 56 fascículos encuadernados, suplemento gratuito del diario El Correo Español\n1. Euskadi, Bizkaia - Historia. 2. Euskadi, Bizkaia. 3. Euskadi, Bizkaia, Bermeo. 4. Euskadi, Bizkaia, Portugalete. 5. Euskadi, Bizkaia, Gernika. 6. Euskadi, Bizkaia, Barakaldo. 7. Euskadi, Bizkaia, Balmaseda. 8. Euskadi, Bizkaia, Santurtzi. 9. Euskadi, Bizkaia, Orduña - Monografía. 10. Euskadi, Bizkaia, Ondarroa. 11. Euskadi, Bizkaia, Basauri. 12. Euskadi, Bizkaia, Plentzia. 13. Euskadi, Bizkaia, Galdakao. 14. Euskadi, Bizkaia, Lekeitio. 15. Euskadi, Bizkaia, Durango. 16. Euskadi, Bizkaia, Karrantza. 17. Euskadi, Bizkaia, Bakio. 18. Euskadi, Bizkaia, Elorrio. 19. Euskadi, Bizkaia, Getxo. 20. Euskadi, Bizkaia, Markina-Xemein - Monografía. 21. Euskadi, Bizkaia, Pedernales. 22. Euskadi, Bizkaia, Busturia. 23. Euskadi, Bizkaia, Mundaka. 24. Euskadi, Bizkaia, Sestao. 25. Euskadi, Bizkaia, Ermua. 26. Euskadi, Bizkaia, Valle de Trápaga-Trapagaran. 27. Euskadi, Bizkaia, Mungia. 28. Euskadi, Bizkaia, Muskiz. 29. Euskadi, Bizkaia, Gorliz. 30. Euskadi, Bizkaia, Amorebieta-Etxano. 31. Euskadi, Bizkaia, Abanto-Zierbena. 32. Euskadi, Bizkaia, Ortuella. 33. Euskadi, Bizkaia, Abadiano. 34. Euskadi, Bizkaia, Valle de Atxondo. 35. Euskadi, Bizkaia, Larrabetzu. 36. Euskadi, Bizkaia, Lezama. 37. Euskadi, Bizkaia, Leioa. 38. Euskadi, Bizkaia, Ugao-Miraballes. 39. Euskadi, Bizkaia, Bedia. 40. Euskadi, Bizkaia, Lemoa. 41. Euskadi, Bizkaia, Arantzazu. 42. Euskadi, Bizkaia, Dima. 43. Euskadi, Bizkaia, Igorre. 44. Euskadi, Bizkaia, Artea. 45. Euskadi, Bizkaia, Zeanuri. 46. Euskadi, Bizkaia, Ubidea. 47. Euskadi, Bizkaia, Zeberio. 48. Euskadi, Bizkaia, Urduliz. 49. Euskadi, Bizkaia, Areatza-Villaro. 50. Euskadi, Bizkaia, Güeñes. 51. Euskadi, Bizkaia, Zalla. 52. Euskadi, Bizkaia, Ea. 53. Euskadi, Bizkaia, Elantxobe. 54. Euskadi, Bizkaia, Ibarrangelu. 55. Euskadi, Bizkaia, Arrigorriaga. 56. Euskadi, Bizkaia, Berriz. 57. Euskadi, Bizkaia, Zaldibar. 58. Euskadi, Bizkaia, Sopuerta. 59. Euskadi, Bizkaia, Otxandiano. 60. Euskadi, Bizkaia, Barrika. 61. Euskadi, Bizkaia, Berango. 62. Euskadi, Bizkaia, Sopelana. 63. Euskadi, Bizkaia, Arakaldo. 64. Euskadi, Bizkaia, Arrankudiaga. 65. Euskadi, Bizkaia, Etxebarri. 66. Euskadi, Bizkaia, Orozko. 67. Euskadi, Bizkaia, Zaratamo. 68. Euskadi, Bizkaia, Arbatzegi. 69. Euskadi, Bizkaia, Gerrikaitz. 70. Euskadi, Bizkaia, Arrieta. 71. Euskadi, Bizkaia, Fruniz. 72. Euskadi, Bizkaia, Mendata. 73. Euskadi, Bizkaia, Meñaka. 74. Euskadi, Bizkaia, Morga. 75. Euskadi, Bizkaia, Muxika. 76. Euskadi, Bizkaia, Erriigoiti. 77. Euskadi, Bizkaia, Arcentales. 78. Euskadi, Bizkaia, Galdames. 79. Euskadi, Bizkaia, Gordexola. I. El Correo Español, ed..\nBI02899 EHB 908 COR Bizkaia Disponible


Salles-de-Barbezieux - Wikipedia, entziklopedia askea.\nJean-Louis NAU (2014-2020)\n45° 27′ 04″ N, 0° 07′ 50″ W / 45.4511°N,0.1306°W / 45.4511; -0.1306Koordenatuak: 45° 27′ 04″ N, 0° 07′ 50″ W / 45.4511°N,0.1306°W / 45.4511; -0.1306\nBarbezieux-Saint-Hilaire, Challignac, Condéon, Reignac eta Saint-Bonnet\nSalles-de-Barbezieux Frantziako udalerria da, Charente departamenduan dagoena, Poitou-Charentes eskualdean. 2013an 532 biztanle zituen.\n2007an Salles-de-Barbezieux udalerrian erroldatutako biztanleak 426 ziren. Familiak 171 ziren, horien artean 47 pertsona bakarrekoak ziren (12 bakarrik bizi ziren gizonak eta 35 bakarrik bizi ziren emakumeak), 66 seme-alabarik gabeko familiak ziren, 54 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 185 etxebizitza zeuden, 170 familiaren etxebizitza nagusia ziren, 9 bigarren erresidentzia ziren eta 6 hutsik zeuden. 182 etxeak ziren eta 3 apartamentuak ziren. 170 etxebizitza nagusietatik 139 bere jabearen bizilekua ziren, 22 alokairuan okupaturik zeuden eta 9 doan lagata zeuden; 2 etxek gela bat zuten, 6 etxek bi zituzten, 14 etxek hiru zituzten, 50 etxek lau zituzten eta 98 etxek bost zituzten. 157 etxek euren parking plaza propioa zuten azpian. 79 etxetan ibilgailu bat zegoen eta 84 etxetan bat baino gehiago zituzten.\nSalles-de-Barbezieux udalerriko biztanleria-piramidea 2009an .\n2007an lan egiteko adina zuten pertsonak 316 ziren, horien artean 223 aktiboak ziren eta 93 inaktiboak ziren. 223 pertsona aktiboetatik 202 lanean zeuden (99 gizon eta 103 emakume) eta 21 langabezian zeuden (6 gizon eta 15 emakume). 93 pertsona inaktiboetatik 29 erretiraturik zeuden, 46 ikasten zeuden eta 18 "bestelako inaktibo" gisa sailkaturik zeuden.\n2009an Salles-de-Barbezieux udalerrian 166 unitate fiskal zeuden, 404,5 pertsonek osaturik. Pertsona bakoitzeko diru-sarrera fiskalaren mediana urteko 18.812 euro zen. \n2007an zeuden 8 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 informazio eta komunikazio enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Salles-de-Barbezieux udalerrian 17 nekazaritza-ustiategi zeuden, 832 hektarea erabiltzen.\nBNF: 152487973 (data)


Hizkuntzak - Amara Berri Sarea\nHizkuntza trataera bateratua Amara Berri Sisteman.\nHizkuntza Trataera Bateraturako dugun hizkuntza proiektua, Amara Berri Sisteman dugun Ikastetxeko Hezkuntza Proiektuan (IHP) ezarrita dago. Hiru hizkuntza lantzen ditugu: bi ofizialak (euskara eta gaztelania) eta hirugarrena, ingelesa, atzerriko hizkuntza.\nGure hezkuntza proiektuaren barne, hizkuntzak lantzeko erabiltzen dugun metodologia azaldu eta garatuko dugu. Gure metodologia ikuspegi komunikatiboan oinarritzen da.\nHorretarako, lehendabizi arloak eta espazioaren antolaketa bizi-egoeren bitartez programatuko ditugu; non edukiak eta helburuak bertan gauzatuko diren.\nHizkuntza Trataera Bateratua oinarrizko konpententziekin batera uztartuko da, eta hizkuntzaren dimentsioak kontuan harturik gure lanerako markoan Eusko Jaurlaritzak aholkatzen duen testu sailkapena (narrazioa, azalpena eta argudioa) landuko da. Beti ere, ikasgeletan testu aniztasuna ziurtatuta, hauen komunikazio xedea mugatuta eta hartzailea nor izango den kontuan hartuta.\nHizkuntza Trataera Bateratua hizkuntza departamentuetan nola gauzatuko den ikusiko dugu. Horretarako, ikasleak landu eta ekoiztuko dituen jarduerak testuinguru errealetan nola burutuko dituen azalduko dugu: antzerkia, gutuna, hitzaldiak, kontakizuna, denborapasak...


Mardil - Wikipedia, entziklopedia askea.\nMardil, Tolkienen legendariumen eta Eraztunaren Jaunaren Eranskinetan, Gondorreko erresumaren erregeordetza hartu zuen bigarren seneskala izan zen.\nEguzkiaren Hirugarren Aroko 1960. urtean jaio zen eta Vorondil "Ehiztaria"ren semea zen. Seneskal kargua hartu zuen bere aita hil zenean, Hirugarren Aroko 2029an, Eärnil II.aren erregealdian eta Eärnurrenean ere hala izaten jarraitu zuen. Quenyazko izen bat izan zuen azkenekoa izan zen, eta "Etxeari leial" bezala itzuli daiteke. Bere ondorengoek, sindarinezkoak izan zituzten.\nErregea, Minas Morgulera, Nazgûlen Jaunaren erronkari erantzutera joan ondoren desagertu zenean, Hirugarren Aroko 2050ean, Mardilek hartu zuen Gondorreko agintaritza "erregea itzuli arte". Baina hau, formula hutsean geratu zen. Bere ondorengoek, geroz eta jaunago, ez zeuden, hala eta guztiz ere, erregeak ez zirela onartzeko prest. Leinu honetako azkena eta harroena, Denethor II.a izan zen.\nEguzkiaren Hirugarren Aroko 2080an hil zen, eta, bere oinordekoa, ber seme Eradan izan zen.\nVorondil Gondorreko Seneskal Erregeordea\nEguzkiaren Hirugarren Aroko 2029-2080 Ondorengoa


About: Pelageya Polubarinova-Kotxina\nPelageya Polubarinova-Kotxina (Errusiar Inperioa, 1899ko maiatzaren 13a - Sobietar Batasuna, 1999ko uztailaren 3a) matematikaria izan zen. Sobietar Batasuneko matematikari eta zientzialari gailenetako bat. Moskuko Unibertsitateko hidromekanika saileko zuzendari izan zen. Errusiako Zientzien Akademiako adar bat Novosibirsken ezartzea lortu zuen. Hidrodinamika aplikatuen saileko zuzendari izan zen Hidrodinamikako Institutuan, eta teoria mekanikoko saileko buru Novosibirskeko Unibertsitatean.\nPelageya Polubarinova-Kotxina (Errusiar Inperioa, 1899ko maiatzaren 13a - Sobietar Batasuna, 1999ko uztailaren 3a) matematikaria izan zen. Sobietar Batasuneko matematikari eta zientzialari gailenetako bat. Moskuko Unibertsitateko hidromekanika saileko zuzendari izan zen. Errusiako Zientzien Akademiako adar bat Novosibirsken ezartzea lortu zuen. Hidrodinamika aplikatuen saileko zuzendari izan zen Hidrodinamikako Institutuan, eta teoria mekanikoko saileko buru Novosibirskeko Unibertsitatean. (eu)\nPelageya Polubarinova-Kotxina (eu)


Arabako etxez etxeko laguntzan aurre-akordioa adostu dute - Alea.eus\nErredakzioa 2018-09-14 10:15\nEtxez etxeko laguntza zerbitzuko langileek mobilizazio ugari egin dituzte. ALEA\nLanuzte partzialak egin dituzte otsailaz geroztik sektoreko 800dik gora langilek, eta greba mugagabea aurreikusita zegoen sektorean.\nELA, CCOO, eta UGT sindikatuek 2019 eta 2020 urteetarako Arabako Etxez Etxeko Laguntzako Enpresen Hitzarmena berritzeko aurre-akordioa sinatu dute. ELA sindikatuak gogoratu duenez, zazpi urtetan ez da aukerarik egon hitzarmena berritzeko, "sektoreko enpresen ezezkoagatik eta Arabako Aldundia eta Gasteizko Udala akordioari eusteko finantzazio nahikorik ez baitzuten bermatzen".\nOrain, "nahiz eta akordioa emakumeen bidezko helburuetatik urruti geratu", hainbat hobekuntza lortu dituzte: "Soldata-igoerak, 2019an %4,1, eta 2020an % 3koak; soldata-bermea 130 ordu hilean iritsi arte hazi da; joan-etorrien denbora bi minutu orduko luzatu da (zortzi minututik hamar minutura); atseden-aldia hiru ordura luzatu da eguerdian, lanaldi etenetan; eta aurrera-eragina mugagabea izango da".\nAurre-akordioa Arabako Diputazioak etxez etxeko zerbitzua emateko kontratazio espedientea berritu ondoren etorri da. Gizarte ongizaterako foru erakundeak iragarri zuen kontratuaren gehieneko aurrekontua 26,8 milioi eurokoa izango dela, eta 21 hilabeteko iraupena izango duela, 2019ko apiriletik 2020ko abendura arte. Espediente horretan 600.000 ordu inguru kontratatuko dira etxez etxeko laguntzarako, 2016an baino 45.000 ordu gehiago.


Marcos Rubio Gonzalezek liburu berria aurkeztuko du astelehenean Lourdes Rellosorekin batera - Amurrio - Aiaraldea.eus\nMarcos Rubio Gonzalezek liburu berria aurkeztuko du astelehenean Lourdes Rellosorekin batera\nAitor Aspuru Saez 2017-04-21 09:54\nIpurterre pailazoaren liburuaren azala. / Thinking of Poems\nIpurterre pailazoari buruzko testu ilustratuaren aurkezpena egingo du astelehenean 17:00etan Haur Liburutegian.\nMarcos Rubio Gonzalez amurrioarrak "Ipurterre pailazoaren abenturak" marraztu ditu Lourdes Relloso Laudioko psikologo eta terapeutaren gidoia jarraiki, eta Thinking of Poems-en, bere argitaletxean, kaleratu ditu; Aprender es Sentir bilduman, alegia.\nGauzak horrela, liburuaren aurkezpena egingo du astelehenean 17:00etan Amurrioko Haur Liburutegiaren 25. urteurrenean. Horren ostean, 17:30ean Maider Galarzak ekingo dio liburua kontatzeari 5 eta 10 urte bitarteko umeei.\nLiburuak euskaraz eta gazteleraz egongo dira salgai Amurrioko dendetan. Maiatzean irakurketa berria egiteko asmoa dauka Marcos Rubio Gonzalezek.\nMinbiziari aurre egiteko\nThinking of Poemsen lehenengo proiektua ez da Ipurterre pailazoarena, izan ere, "Amonaren lorea" plazaratu du dagoeneko.\nAzken liburu horren etekinen zati bat bideratu du argitaletxeak Luchamos por la Vida elkartera. Talde horren helburua da minbiziaren aurka aritzea, ikerketa sustatzea eta gaixotasunaren alderdiak sozializatzea.


3.- Zona “Naziolana” | GERRA ZIBILA 1936-39\nErrebelde edo Errepublikaren aurka altxatutako haiek “nazional” izena jarri zioten euren buruari, baina ez zuten hasieratik aginte goren eta bakarra izan. General bakoitzak gidatu zituen bere ekintza militarrak zegokion zonan.\nGuztira Lurreko ejertzitoaren 14.000 ofizial eta 150.000 soldadu ziren, baina errepublikarren ejertzitoan gertatu ez zen moduan, hauen antolaketa eraginkorragoa izan zen.\nPrintzipioz altxamenduaren burua izan behar zuen Sanjurjo generala uztailaren 20an abioi istripuz hil zenean, Burgosen Defentsa Nazionalerako Batzordea osatu zuten, Cabanellas generalak errebelde guztien ekintza koordinatzeko asmoz.\n230.000 km2 ziren zona “nazionalean” ejertzitoak kontrolatu behar zituenak, 10 milioi biztanlerekin gutxi gora behera. Zona errepublikarrarekin alderatuz, Espainiak zuen produkzio industrialaren portzentai txikia (%20) besterik ez zuen, baina nekazaritzaren produkzioaren % 70.\nMapa honetan urdinez azaltzen diren lurrak dira nazionalen esku gelditu zirenak. Espainiaren mendebaldeko lurrak eta Gaztela Leongoak dira bereziki. Bereganatutako hirien artean, Sevilla izan zen garrantzitsuena. Egia da, dena den, general ospetsu gehienek, Marruecosen gerran aritutakoek, altxamenduarekin bat egin zutela.


Urtarrilak 28: Geraldine Farrar | eleizaldemusika\nUrtarrilak 28: Geraldine Farrar\nGeraldine Farrar 1882ko otsailaren 28an jaio zan Estatu Batuetako Massachusettseko Melrose herrian. Geraldine abeslari eta aktorea zan.\nBoston, New York, Paris eta Berlinen abestu eta ikasi zuen Lilli Lehmannekin. 1901ean egin zuen bere debuta, Margarita papelean, Fausto operan. Charles Gounod izan zan obra honen sortzailea eta direktorea. Papel honetaz gain hainbat desberdin egin zituen, euren artean Mignom Ambroise Thomasena eta Manon Lescaut Jules Massenetena. Bere paperik garrantzitsuena Romeo eta Julieta obran izan zan. Geraldine, Julieta izan zan.\n1967an hil zan 87 urterekin infartu baten ondorioz. Gaur egun New Yorken dago lurperatuta.\nHemen uzten deutsuet bere abesti bat.\nPosted by biotzf on 2014/01/28 in Efemeride musikalak, SARRERAK.


Iñaki Alkiza - Wikipedia, entziklopedia askea.\nIgnacio Alquiza Lasquíbar\nAltza, 1933ko uztailaren 31 (87 urte)\nHernani Kirol Kluba / 1955\nReal Sociedad 1955 / 1961\nIñaki Alkiza Laskibar (Altza, Donostia, 1933ko uztailaren 31) euskal herritar futbolari ohia, Errealeko presidente ohia eta politikari abertzale ohi bat da. Bittor Alkiza futbolari ohiaren aita da.\n2 Donostiako udala\n3 Errealeko zuzendari eta presidentea\n4 Politikara itzulera\nFutbolaria[aldatu | aldatu iturburu kodea]\nErrealan 1955 eta 1961 bitartean jokatu zuen. Talde honetan jokalari gisa 73 partidu jokatu eta 6 denboralditan zehar 9 gol sartu zituen. 1961ean futbolean jokatzeari utzi zion.\nDonostiako udala[aldatu | aldatu iturburu kodea]\nEspainiako Trantsizio Demokratikoan eta lehenbiziko hauteskundeak ospatu aurretik, 1978ko irailetik 1979ko martxo arte udal batzordeko kide izan zen. Batzorde honetan Alkizak EAJ alderdia ordezkatu zuen. Gainera denboraldi horretan batzorde horretako presidentea ere izan zen (gaur egungo alkate postuaren parekidea), aurreko Ramon Jauregi presidente sozialista ordezkatuz.\nErrealeko zuzendari eta presidentea[aldatu | aldatu iturburu kodea]\nIñaki Alkiza haren haurtzaroari eta kirolari buruz (Ahotsak proiekturako)\n1979an Alkizak politika laga (nahiz eta EAJren barnean jarraitu) eta Errealako zuzendaritzan sartu zen. 1983 eta 1992. urte bitartean Errealeko presidentea izan zen, Jose Luis Orbegozo presidente arrakastatsua ordezkatuz. 1992an presidente postuan Luis Urangak ordezkatu zuen.\nPolitikara itzulera[aldatu | aldatu iturburu kodea]\nErreala utzi ondoren eta Gipuzkoa osoan zuen irudi ona aprobetxatuz, Eusko Alkartasuna alderdia ordezkatuz Gipuzkoako Foru Aldundirako Ahaldun Nagusia izateko hautagaitzarako aurkeztu zen. Bere hautagaitza EAJ eta Herri Batasunakoaren atzetik, hirugarren gelditu zen. Azkenik, Roman Sudupe jeltzalea Ahaldun Nagusia bilakatu zelarik. 1999-2003 bitartean Gipuzkoako Batzar Nagusietako presidente karguan jardun zuen.\n↑ «Alkiza Laskibar, Iñaki - Ahotsak.eus» ahotsak.eus Noiz kontsultatua: 2019-10-17.\nIñaki Alkizari elkarrizketa. 2010. Euskal jakintza\nIñaki Alkizari elkarrizketa. 1989. Argia aldizkaria\nIñaki Alkizari elkarrizketa. 2009. Anoeta aldizkaria\nRamon Jauregi (PSOE)\nDonostiako Udal Batzordea\n1979ko otsailetik - 1979ko martxora Ondorengoa\nJesus Maria Alkain (EAJ)\nOrriaren azken aldaketa: 29 martxoa 2021, 17:40.


Mini-zentroa, Arkhangelsk, Errusia 2021\nMinihotel Podlesye, Pustoyepodlesye, Errusia\nUrte honetatik aurrera, hotelak erreserbatzeko zerbitzuak% 20ko BEZa biltzen du beren bazkide errusiarrentzat beren zerbitzuetarako\nErreserbatu aurretik Batzordeak bakarrik jaso zuen -% 10etik% 30era. Bere hoteletarako BEZa aurrekontuan zerrendatu ziren. Zerbitzua agindutako zergaren gaineko zerga eta kontrolaren kontrola. Eta erreserbak mugimendu sinplea egin zuen -% 20 BEZa kontuan hartu zuen Batzordearen gainean. Hala ere, aterpetxeek eta mini hotelek batez ere zerga sistema sinplifikatua erabiltzen dute, eta osorik ordaindu beharko dute, dio Roman Sabirzhanov Consulting Management Consulting Consulting Consulting Consulting Consulting Consulting Consulting Consulting Consulting Consulting Consulting Consulting Roman Sabirzhanov.\nHala ere, zer taxi sistemak erabiltzen du hotelaren jabea - orokorra edo sinplifikatua - kasu honetan ez du axola. Azken finean, zerbitzuak ordaintzean, erreserbatu gabekoa da, zerga agente bihurtzen da eta horrek esan nahi du sistema sinplifikatua ez dela jada hemen baliozkoa. Batzordearen gaineko zerga ordaintzea saihestu dutenek bakarrik - orain lohole hau estali zuten, dio "bertsioa" Mikhail Alantenko zuzenbide bulegoko zuzendariak.\nMikhail alanketko Zuzenbide bulegoko "bertsioa" kudeatzen du "Zer egin zuen Bona Fide Hartagileak? Erreserba egin zuen eta BEZa mantendu zuen, eta berarengana iristen den erreserbaren faktura, BEZa handitu behar zela ulertu zuen. Zer egin zuen amaitu gabeko ostalariak? Entitate juridiko gisa ez erreserbatzean grabatu zen eta ez IP gisa, gizabanako gisa baizik eta erreserba eginez, ez zuen betebeharrik izan. Eta erreserbak begiak itxi zituen. "\nAskok oraindik erreserbatuz, bidegabeak aurkeztutako arau berriak aintzat hartzen dituzte. Errusiako Olga Nesszzzova Aterpetxeen Ligako presidentea dio.\nOlga Nestelovzova Errusiako Aterpetxeen Ligako presidentea" Batzuek uste dute erreserbak BEZ hau bere balioan sartu behar duela, hau da, inola ere ez da berrerabiltzen kostua hoteletara. Badakit, adibidez, Turkian horrelako istorio bat. Orokorrean, printzipioz, debekatuta dago erreserba erabiltzea BEZa ordaintzeari uko egin ziola, hau da, tokiko zergak. Horrenbestez, Turkian egoteak ezin duzu erreserbatu hotel bat erreserbatuz, hotelek interes horiek hemen erreserbatzeari uko egin zioten moduan. "


Seaska, hurrengo 50 urteei begira | Aldizkaria\nIKASTOLA 233 > erreportajeak > Seaska, hurrengo 50 urteei begira\nSeaskak 50 urte\nSeaska, hurrengo 50 urteei begira\nMende erdi bat bete du Seaskak, eta inoiz baino indartsuago dago.\nSeaskak Ikasleen hazkundeari eusten ari, galtzak bete lan erronkak aurrera ateratzeko.\nMende erdi bat bete du Seaskak, eta inoiz baino indartsuago dago. Ikasleen hazkundeari eusten ari zaio, ikastola gehiago irekitzeko edo handitzeko proiektuak ditu, eta galtzak bete lan hurrengo erronkei heldu eta aurrera ateratzeko.\n36 ikastolak osatzen dute Seaska (31 lehen hezkuntzan, 4 kolegio, lizeo bat), eta 3.865 ikasle eta 450 irakasle eta langile ditu. Bi mila familiaren konfiantza irabazi dute Ipar Euskal Herriko ikastolek, eta hazkundeari eustea lortu dute berrogeita hamargarren urteurren honetan ere. Horrela, datorren ikasturtean, irailean, lau mila ikasle izango dituzte Seaskako ikastolek: 400 Bernat Etxepare Lizeoan, 1.000 Kolegioetan, eta 2.600 Lehen Hezkuntzako ikastoletan.\nAzken urteetan jaiotza tasak behera egin du, baina pisuan hazteko aurreikuspenak ditu Seaskak, Hur Gorostiaga zuzendariak Ikastola aldizkariari azaldu dionez. “Gaur egun sortzen den haurren %12.5 eskolatzen dugu; %8 baino gutxiago eskolatzen genituen orain 10 urte. Ondoko 10 urteetan sortzeen %20 eskuratzea dugu helburu. Baina kopuru absolutuetan zaila da kalkulatzea, ez baitakigu jaiotze tasak zer garapen izanen duen”.\nZaila da berrogeita hamar urteotan ikastolen eragina zehatz neurtzea, baina euskararen ezagutzan beronen garapenean eta berreskurapenean ikastolen eragina handia izan da. “Azken urteetako lanari esker, euskaldunen odolustea gelditzea lortu dugu. Inkesta soziolinguistikoaren arabera 2016an 100 euskaldun gehiago zegoen 2011an baino. Bazen mende bat euskaldun kopurua jaisten ari zela. Datu oso garrantzitsua da”, azpimarratu du Gorostiagak. Baina ohartarazi duenez, “une berean, Frantziatik urtero 3.500 herritar etortzen dira Ipar Euskal Herrira bizitzera. Adin bateko jendea da (haurrak eskolan ezartzen badituzte bigarren hezkuntzan da) edo erretretara heldu dena. Ez dute inolako loturarik euskararekin ez eta euskal kulturarekin. Aberatsen migrazio bat da, beraz integratzeko motibazio berezirik ez duena. Beraz kopurutan geroz eta euskaldun gehiago,baina ehunekotan geroz eta gutxiago”. Horiek denak nola euskaldundu izanen da ondorengo erronka, Gorostiagaren arabera. “Eta ez dugu bakarrik lortuko, tokiko erakundeek buru-belarri sartu behar dute gai horretan, gure hizkuntza eta gure herriaren nortasuna desagertzerik ez badugu nahi”.\nIkastolak, dena den, ez daude geldi. 2019ko irailean ikastola berri bat irekitzeko xedea dute Arbonan (Lapurdi). 2017an Bokaleko ikastola irekirik, Iparraldean 5.000 biztanlez goiti duten herri guztiek dute ikastola bat. “Kostaldeko herri guztiek dute ikastola bat; orain barnerantz zabaltzen joan behar dugu, 2.000tik goiti biztanle dituzten herrietan. Ahetze-Arbonako ikastolarekin, kostaldeko herrien bigarren lerroa betetzen ari gara”, adierazi du Gorostiagak.\nKolegioetan, Xalbador berritu eta handitu ondoren, Baionako kolegioa ireki dute. “Meek handitzeko lanak laster hasiko dira Ikastolen Elkartasun Kutxaren laguntzari esker. Piarres Larzabalek 300 ikasleen heina gaindituko du irailean. Lehenbailehen beste kolegio bat ireki behar dugu Lapurdi Hegoaldean, Senpere-Azkaine inguruan”.\nLizeo berria 2017an irekirik, gaur egun sail orokorra, teknologikoa eta profesionala eskaintzen ditu Etxeparek. “Kolegioetatik Lizeora ikasleen erdiak joaten ziren lehen, orain, berriz hiru laurdenak. Arrakasta bizia izan du, eta handitze lanak hasi ditugu”. Luza gabe, bigarren Lizeo baten beharra izango dutela dio Seaskako zuzendariak: “Non kokatu? Jende gehien dagoen Lapurdi kostaldean, ala kostalderako exodoa geratzen lagun lezakeen barnealdeko herri batean? hori erabaki beharko dugu …”.\nHonek guztiak irakasle eta langile kopurua emendatzea ere ekarri behar du. “Ikasturtero 15 irakasle eta dozena erdi bat langile gehiago beharko ditugu”, diosku Seaskako zuzendariak. Iazkoa kontuan hatuz, ordea, arazoak izango dituzte: “Une honetan heldu den ikasturterako irakasle postuak negoziatzen ari gara. 25 irakasle gehiago behar genituzke; 5 hitzematen dizkigute. Tokiko erakundeek gurekin bat egin dute, eta espero dugu negoziaketa ongi bideratuko dela. Bestela, berriz ere protesta ekitaldiak antolatu beharko ditugu, zor digutena lortu arte”.\nBeharrizan bereziak dituzten haurren kasuan ere, Frantziako gobernua ez da legeak dioena betetzen ari: “Integrazio Batzordearen bidez 120 haur dira zerbitzu hori eskuratzen dutenak ikastoletan. Hezkuntza ministerioak dioelarik ez dagoela aurrekonturik haur horiendako laguntzaileak ezartzeko, guk haur horiek eskolatzen ditugu, beharrezko laguntzaileak gure sakelatik ordaindurik”.\nFrantziako agintariekin harremanak ez dira onak: “Macron presidenteak eta Edouard Philippen gobernuak mehatxu gisa dituzte tokiko hizkuntzak, idealizatzen duten Frantzia uniforme eta liberalerako”, ohartarazi du Seaskako zuzendariak. “Ahalegin guztiak eginik ere, ikastolek bakarrik ez dugu lortuko gizarte guztia euskalduntzea. Horregatik garrantzitsua da eskola publiko eta giristinoek ere sare elebiduna garatzea. 3 eta 4 urteko haurretara mugatzen den ’murgiltze eredua’ esperimentatzen hasi dira sare publikoan [klaseak dira osoki euskaraz, kanpo eremua frantses hutsez]. Eskola giristinoetan ere 15 dira hein bereko esperimentazioan”. Baina, orain, Gobernuak adierazi du murgiltzea sare publikoan “antikonstituzionala” dela. Gorostiaga ezkor da: “Argi dago sare publikoan sare elebiduna garatzea oztopatu nahi dutela. Baina ez gaitezen engaina, sare publikoan euskarazko irakaskuntza mugatzea lortzen badute, gure bila etorriko dira ondoren”.\nBerrogeita hamargarren urteurrena ospatzeko ekitaldi ugari egiten ari dira eta egingo dituzte urtean zehar. Otsailean izan ziren lehenbiziko ospakizunak, Euskal Herriko Bertsolari Txapelketako finalistekin antolatutako BECtso eguna izan zen lehena, eta GOazen! telesailaren aurre estreinaldia izan zen gero. Baina neguko ospakizunik handiena Miarritzen egin zen jaialdia izan zen; 5.000 lagun elkartu ziren Berri Txarrak, Willis Drumond eta beste talde batzuek eskainitako kontzertuan.\nUdaberriko ekitaldi nagusia, berriz, Herri Urrats izango da. Ospakizunek jarraipena izango dute irailean, Euskal Herriko ikastola guztiak biltzen dituen Ikastolen Ikasturte Hasierako Ekitaldia Baionan egingo baita. Urrian, berriz, Estatuko beste murgiltze sareekin batera (Diwan, Bressola, Calandreta, ABCM) jardunaldi pedagogikoak egingo dituzte Baionan. Murgiltze ereduaren aldarrikapena egiteko unea izango da. 50 urteak ospatzeko herri bazkari bat eta omenaldi ekitaldi bat antolatzeko xedea ere badute, baina oraindik ez dute datarik zehaztu.


Mondragon Unibertsitateak eskaintza akademiko berritzailea diseinatu du. Noticias de Gipuzkoa\nMondragon Unibertsitateak eskaintza akademiko berritzailea diseinatu du\nep - 2017(e)ko martxoaren 20a, astelehena - 12:02etan eguneratua\nDONOSTIA. Mondragon Unibertsitateak eskaintza akademiko berria diseinatu du hurrengo ikasturteari begira. Modu honetan, industrian eta enpresetan antzeman diren beharrak betetzen dituen profilak hartu dituzte kontuan, beste hainbat tituluen artean, Orona Ideo Fundazioan egin den aurkezpenean adierazi duenez.\nMondragon Unibertsitateak eskainiko dituen titulu ofizialen artean Industria 4.0 eta ingeniaritzak daude. Carlos Garcíak, Goi Eskola Politeknikoko zuzendariak, nabarmendu nahi izan du "langabezia-tasa % 7koa dela profil horietan graduatzen direnen artean, eta batez besteko langabezia-tasa % 16koa dela beste titulu batzuetan".\nEnpresetako profil teknikoen beharrari irtenbidea emateko, unibertsitateak Mekatronikako Ingeniaritza Gradua jarriko du martxan datorren ikasturtean (baita ofiziala ez den beste titulu propio bat ere: Industria Automatizazioko Masterra).\nMekatronikako Ingeniaritza Gradua titulu bakar batean hiru ezagutza-eremu barne hartzen dituen Euskadiko lehen titulua da: makinaren mekanika, elektronika eta informatika.


GHK: Aurkezpena\nGipuzkoako Hondakinen Kudeaketa S.A.U.\nGipuzkoako Hondakinen Kontsortzioak 2008an merkataritza sozietate bat eratu zuen Gipuzkoako hondakinen goi-kudeaketarako zerbitzuaren jarduera ekonomikoa burutzeko. Sozietate hori Partzuergoaren baitakoa da bertako Estatutuen arabera. Eraketa horren helburua da sor daitezkeen zorrak Gipuzkoako Foru Aldundiaren defizit publiko gisa ez aintzatestea. Modu horretan, sozietatea Partzuergoaren zerbitzua zuzenenean kudeatzeko tresna litzateke, eta bere kapital sozialaren % 100 Partzuergoaren titulartasun publikokoa izatea ezartzen da.\nHorrenbestez, 2008ko otsailean Gipuzkoako Hondakinen Partzuergoak egindako batzar orokorrean kide bakarreko sozietate anonimoa behin betikoz onartzea adostu zen. Sozietate horren izena Gipuzkoako Hondakinen Kudeaketa S.A.U. da.\nSozietate horren funtzio nagusia bere lurralde-eremuaren barnean hiri-hondakinen goi-kudeaketa egitea da. Jarduera horren barnean sartzen dira mankomunitateei emateko zerbitzu guztiak eta horretarako behar diren azpiegiturak sortu eta horien ustiapena gauzatzea.\nGipuzkoako Hondakinen Kudeaketa, S.A.U.-ren helburu sozialak bat egiten du Gipuzkoako Hondakinen Partzuergoak duenarekin.\nGipuzkoako hiri-hondakin guztien goi-kudeaketa GHK sozietateari dagokio 2009ko uztailaren 17az geroztik.


Sestaoko Udala - SATEVI emakumeen aurkako indarkeriaren biktimentzako telefono bidezko arreta zerbitzua da\nSATEVI emakumeen aurkako indarkeriaren biktimentzako telefono bidezko arreta zerbitzua da\n900 840 111. Urteko 365 egunetan, egunean 24 orduz, arreta eskaintzea bermatzen duen telefono zerbitzua da. Telefonoa dohakoa da, eta gune segurua da, inork ez du jakingo dei egin dutela telefono-fakturan arrastorik uzten ez duelako.\nDeiak 51 hizkuntzatan erantzuten dira eta entzumen-desgaitasuna duten pertsonei arreta emateko zerbitzua du.\nGaian espezializatutako profesionalek erantzungo dute zure deia. Emakumeen aurkako indarkeriaren edozein adierazpenen biktima bazara eta laguntza behar baduzu deitu dezakezu, senide edo hurbileko pertsona bazara eta zalantzarik edo gairik argitu nahi baduzu ere deitu dezakezu eta profesionala bazara ere aholkularitza edo informazio eske deitu dezakezu. laguntza ematen.\nZerbitzuak berehalako aholkularitza eta informazioa eta biktimen esku dauden baliabideen inguruan eman beharreko urratsen edo informazioaren gaineko orientabideak eskaintzen ditu; eta, hala nahi badute, arreta pertsonalizatua jaso dezakete.


«Eman ez ziren» gertaeren inguruko gure bertsioa - - Tolosaldeko ataria\n«Eman ez ziren» gertaeren inguruko gure bertsioa\nPablo Eguzkiza, Rainbow-eko tabernaria (beste 60 lagunen izenean, horietako 20 lekukoak) 2021-01-21 11:58\nGaizki kontatutako gezur batek ez du, ez sinesgarritasunik, ezta ere arretarik merezi. Baina komunikabideetan mota honetako gezur bat behin eta berriro errepikatzen denean, ustezko instituzio politiko serio baten izenpean gainera, egiaren itxura hartzeko arriskua du.\nHorregatik, Rainboweko lagunok 2021eko urtarrilaren 2an «eman ez ziren» gertaeren inguruko gure bertsioa eman beharra sentitu dugu.\n1.- Ez ziren COVIDaren aurka indarrean zeuden neurriak hautsi, eta ez ziren udaltzainak iraindu, besteak beste, etorri ez zirelako.\n2.- Ez zegoen gazte eta ez-hain-gazte taldeen pilaketarik, ez taberna barruan, ez kanpoan.\n3.- Ez zegoen inor musukorik gabe, distantzia mantendu gabe, eta ez zegoen inor ere barran kontsumitzen. Bezero guztiak eserita zeuden, bai taberna barruan, baita kanpoan ere, bakoitza bere musukoarekin.\n4.- Ez zen Udaltzaingoa iraindu, ez baitzeuden han. Ertzaintzaren 6 patruila agertu ziren Kale Nagusira, bizilagun baten deia zela eta, antza. Ez zitzaigun lokala aireztatzen utzi bi ordu eta erdian zehar, nahiz eta hainbat alditan eskaera hau luzatu, segurtasun eta higiene neurriak mantentze aldera.\n5.- Ez dugu inongo isun proposamenen berririk, gaur arte behintzat. Akta baten irekieraren berri bakarrik eman zitzaigun, edukieragatik eta segurtasun distantziagatik. Honen harira, argi utzi nahi dugu edukiera behar bezala errespetatzen zela. Nahiz eta, presentzia polizialak izuturik, hainbat bezero kaletik tabernara kolpean sartu, identifikatzeko unean denak zeuden eserita eta musukoarekin.\nEz gara bestelako balorazio batzuetan sartuko. Dena den, min eman digu talde politiko batek, ostalaritza establezimendu baten kriminalizazioaren bizkar, etekin politikoa atera nahi izateak, eta are gehiago, gure bezeroen izen ona zikintzeak. Gure helburu bakarra bakean lan egitea da, aisialdi atsegin eta seguru bat eskainiz.\nAzken egunetan jasotako elkartasuna eta babesa eskertzea besterik ez zaigu gelditzen, besarkada bat amasar eta billabonatar guztiei.\nPablo Eguzkiza, Amasa-Villabonako Rainboweko tabernaria (beste 60 lagunen izenean, horietako 20 lekukoak)


Erreportajea Generoak - Urola Kostako Hitza : Urola Kostako Hitza\n"Eguna libre izanda, non hobeto arraunlariei laguntzen baino?"\n'BoluntOrioak, izar ikusezinak' dokumentala estreinatuko dute gaur arratsaldean kultur etxean. Jose Antonio Gutierrezek astelehenean ikusi zuen filma arraun elkarteko beste hainbat lagunekin batera, eta kontentu atera zen proiekziotik. "Sekula ez zait gustatu argazki eta bideoetan agertzea, baina dokumental honek aitortza egiten dio elkartean laguntzen ibiltzen garenon lanari, eta pozgarria da hori argitara ateratzea".\n3D-arekin, Mollarrin barrena\nLehertu da festa Zumaian santelmoekin\nZumaiarrek gogotsu hartu dituzte beren festa kutunak, eta jendetza elkartu da San Telmo ermitaren inguruan aurrena, eta izen bereko kalearen bueltan eta erdigunean, gero. Ateri eutsi dio hasieran, eta ohi bezala suziria jaurtita abiatu dira festak. Trikitilariek eta txarangak girotu dituzte kaleak, dantzari txikien emanaldia ere izan da... Eguna amaitu aurretik egitarau oparoa dute eskura herritarrek.\nErreleboaren esperoan, sareak betetzen\nHasi berria da antxoaren kanpaina, eta aurreikuspen onak dituzte arrantzaleek. Hala ere, antxoaren kuota kudeatzea beren esku egotea nahiko lukete, berdelarekin eta txitxarroarekin gertatzen den bezala. Aurrera begira, arrantzale gazteak ezin erakartzeak kezkatzen ditu gehien. Batez ere patroiak eta mekanikariak behar dituztela diote. Getariako Elkano kofradiako idazkari Josu Ezenarroren hitzak jaso ditu erreportajean aste honetako 'Gipuzkoako Hitza'-k.\nAranzadi zientzia elkartea memoria historikoa lantzeko ikerketak egiten ari da Gipuzkoako hainbat herritan. Helburua da 1936az geroztik herriz herri jazo diren giza eskubideen urraketak azaleratzea. Ione Zuloaga azkoitiarra da horretan dabilen ikertzaileetako bat, eta harekin hitz eginda erreportajea osatu dute 'Gipuzkoako Hitza'-ko lankideek.\nMundua aho zabalik utzi dute Andoni Bastarrikak (Azpeitia, 1970) hondarrarekin egiten dituen eskulturek. Eta ez da esateko modu bat edo gehiegikeria bat, ez; halaxe izan da.


Gaikako fitxak - Navarra en Europa - Foros permanentes de encuentro\n1 - 12 - 268 elementuak\nOsteguna, 9 de Iraila de 2021\nOraingo honetan, HORIZON Europe Info Day: Cluster 4 AI, Data and Robotics ekitaldiaz arituko gara. ADRA-Adimen Artifizial, Datu eta Robotikako Europako elkarte berriak antolatu zuen, Europako Batzordearekin lankidetzan, eta 2021eko uztailaren 21ean egin zen.\nNola bultzatu negozio bat Europar Batasunean: enpresa txiki eta ertainen (ETE) nazioartekotzea eta gaitasunen garapena\nAstelehena, 22 de Martxoa de 2021\nEspainiak Belgikan eta Luxenburgon duen Merkataritza Ganbera Ofizialak eta Equipo Humano fundazioak batera antolatu dute saio hau, eta hartan aurkeztu da MobiliseSME programa. Agiri honetan konparatzen dira programa hori eta Europa hurbilago ekimena.\nOsteguna, 18 de Martxoa de 2021\nEuropako Batzordearen InvestEU programa abiarazteko ekitaldia\nElkarrekin indartsuago: merkatu bakarra, ekosistema industrialen bultzatzaile\nAsteartea, 16 de Martxoa de 2021\nEuropako Aste Industrialaren barnean sartuta dagoen saio honetan parte hartu zuten entzute handiko sei hizlarik: Europako Batzordeko GROW DG-eko adituak, enpresa berritzaileetako zuzendari exekutiboak eta ideien laborategietako analistak.\n"Europa digitala" programa eta Berrikuntza Digitalerako Europako Zentroak\nEuropako Aste Industrialaren barnean hartu zuten parte Europako Batzordeko CONNECT DG-ko aditu batzuek.\nIndustria 4.0: trantsizio berderako elementu nagusia\nERRINek antolatu zuen web-mintegi hau, Silesia eskualdearen aldeko enpresa-unibertsitatea elkartearekin batera, aurtengo Europar Batasuneko Industriaren Astearen barnean.\nBerrikuntza esperimentalaren politika bultzatzea Europan enpresa txiki eta ertainen (ETE) hazkuntza sustatzeko\nSaio hau Industriaren Europako Astearen barnean egin zen eta Innovation Growth Lab (IGL) programa edo ekimena izan zuen buru.\nZero emisioko mugikortasunerako trantsizioa bultzatzen ari da industria\nAstelehena, 8 de Martxoa de 2021\nSaio hau ERRINeko energia/klima-aldaketako eta garraioko lantaldeek antolatu zuten. Enpresa eta erakunde hauek hartu zuten parte: Michelin Scotland Innovation Parc (MSIP), Transport Scotland, ID4CAR eta Plateforme Automobile.\nAcuerdo de Comercio y Cooperación entre la Unión Europea y Reino Unido\nAstelehena, 1 de Martxoa de 2021\nAcuerdo de Comercio y Cooperación entre la Unión Europea y Reino Unido Reunión de la CORE con los consejeros de comercio de la REPER\nAkordioa, Txinaren eta Europar Batasunaren arteko inbertsioetarako\nAstelehena, 22 de Otsaila de 2021\nREPEReko merkataritza aholkulariekin bildu da CORE 2021-02-11n\nCómo los responsables políticos pueden apoyar la digitalización de las pymes europeas\nLa dimensión regional del Espacio Europeo de Investigación (EEI)\nAstelehena, 15 de Otsaila de 2021\nLos grupos de trabajo de ERRIN organizaron esta sesión con el objetivo explorar la dimensión regional del nuevo EEI.


Finaga, I. mendeaz geroztik oraindik zutunik dagoen Bizkaiko lehenengo herrixketako bat | Geuria\nFinaga, I. mendeaz geroztik oraindik zutunik dagoen Bizkaiko lehenengo herrixketako bat\nGarai erromatarraren hasieran sortu eta, zenbait gorabehera izan arren, gaur egunera arte iraun du Finagako ermitak. Baieztapen horien oinarria azken urteetan San Martin baselizaren inguruan egindako azterketa arkeologikoa da. 1994an zaharberritu zuten azken aldiz.\nBasaurik badu altxor bat Finaga auzoan. Bertako San Martin baselizan aztarna arkeologiko berriak aurkitu dituzte eta adituek esan dutenez, “lurraldeko sekuentzia kronologiko eta kultural osoena da topatutako materiala”. Gaur egun, Bizkaiko Foru Aldundia eta Basauriko Udala lanean ibili dira Finagako San Martin baselizako aztarnategiaren balioa nabarmentzen eta bertako balio historiko-kulturalen berri zabaltzen. “Arkeologoek, foru teknikariek eta Basauriko udalekoek aurkitutako materialak aztertu dituzte lekuan bertan, geroko zabalkunderako”, diote Foru Aldunditik.\nFinagako San Martin baselizak -1994an zaharberritua- baditu hainbat nekropolitako aztarnak, IV. eta XVI. mendeen artekoak. Aztarnen artean, inguru hartako biztanleen hilobiak aurkitu dira, erromatar arokoak (IV. eta V. mendeak), antzinate berantiarrekoak (VI. mendetik IX. mendera) eta Goi Erdi Arokoak (XI. eta XII. Mende bitartekoak). Adituen esanetan, “harrigarriak dira gudari horien hilobiak. Izan ere, zenbait kasutan haien jantziak, armak, gauza pertsonalak eta etxeko tresnak ere aurkitu dira. Aipatzekoa da, besteak beste, beirazko kopa bikain bat topatu dugula”.\nEra berean, Finagako San Martin baselizako hormetatik berreskuratu diren aztarnek berretsi egiten dute leku horretan apaindura geometrikodun hilarri batzuk daudela, “Malmasingo harresitutako eremuko nekropolitik ekarritakoak”. Adituek diotenez, “Malmasingo barruti gotortua Bigarren Burdin Arokoa da, Kristo aurreko IV. mendetik Kristo ondoko I. mendera artekoa, alegia. Herrixka hori Behe Nerbioi eskualdeko biztanleen bizitzaren erdigunea izan zen, Erromaren eragin kulturala heldu arte”. Irun edo oppida -harresitutako eremu, gotorleku- haien barrualdean bizi zen eskualdeko jendea: “Hantxe babesten ziren, uztak gordetzen zituzten eta egunerokoak administratzen zituzten”.\nKOMUNITATEAK BERE BURUA DEFENDATZEN ZUEN\nFinagako San Martin baseliza biztanle autoktonoen bizimodua aztertzeko eta horren berri zabaltzeko aukera ematen duen aztarnategietako bat da. Atzera begiratuz gero, garai haietako gizartea nekazaritzan eta abeltzaintzan, meatzaritzan eta metalurgian aritzen zen. “Komunitateak bere burua defendatzen zuen: bere herrixkak zaintzen zituen, harresi sendoen eta hobien bitartez gogortuta. Gizarte hartan gerra egitea aberastasuna lortzeko beste modu bat zen”, adierazi dute historialariek. Geroago, beste eragin kultural batzuk heldu ziren, “oraingo egoerara ekarri gaituztenak”.\nHistorian jantziak direnek azpimarratzen dute Finagako San Martinen aurkitutako aztarnak gaur egun Lurraldeak dituen “sekuentzia kronologiko eta kulturalik osoenen erakusgarri” direla. Hain zuzen ere, baselizaren barrualdean dauden zantzuek erakusten dute nolakoa izan zen bertako biztanleriaren eboluzioa, nola egiten ziren ehorzketak eta zer nolako elikadura ohiturak eta gaixotasunak zituzten. Egun, informazio horiek guztiak bertan aurkitutako hezurren eta materialen ikerketetatik atera dira.\nMALMASINEN EGINDAKO AURKIKUNTZAK\nIV. mendean aurkitutako hondarrek adierazten dute Malmasin mendian kokaleku bat egon zela garai hori baino lehenago. Aurkitutako materialen artean honako hauek dira bereizgarrienak: eskeleto bat zuen hilkutxa bat, lur zigilatuzko (terra sigillata) zeramika edalontzi bat eta baselizaren paretan zeuden bost lorratz zati. Aztarna zati hauek hispaniar-erromatar garaiko (K.a. 218 – V. mendea) ikonografian berezkoak diren motibo astralez hornitutako hiru burukok osatzen zituzten.\nKoro borobilez eraikitako Burdin Aroko lorratz baten gainean letra erromatarrez idatzitako epigrafe bat ere aurkitu zen eta adituek esan zutenez, “honek oraindik aurkitu ez den nekropoli bat gertu egon zitekeela iradokitzen zuen”. Hasiera batean aztarna bisigodoa zela uste zen, baina azterketa batzuen ondorioz X. eta XI. mendeen artean kokatu zuten.\nBasauriko San Migel auzoan dago kokatuta Finagako San Martin. Ermita hau XVI. Mendeetako dokumentuetan azaltzen da, nahiz eta lehendabiziko aldiz XVII. mendean berreraiki eta berriztatu zen. Lehen berregituraketa honetan manposteriazko hormak eraiki zituzten. Bao edo kofadura eta ertzak egiteko, berriz, aitzineko aztarnak berrerabili zituzten. 1745ean gaur egun ezagutzen dugun barroko estiloan berritu zuten eta 1765ean erreforma berriak jasan zituen.\n1994. urtean burutu zen azkenengo zaharberritzea: “XVII. mendeko egur polikromatuan egindako San Martinen irudia oraindik mantentzen dugu, eta ateburua borobil ebakidun oroitarri angeluzuzen batek apaintzen du. Gainera, goiburuaren hormaren ondoan, barnealdean, hareharrizko bi borobil zentrokide daude”, adierazi dute Finagako San Martin kofradiakoek.\ncasas bahia through extensive clinical work and research\ncartola fc Look Into The FutureOnly with Blogs and Mags\ntransformice i cannot receive the dent to build within knot in a different associate\nanime porn we’re saying it’s a statistical truth\nanime porn Trinity Blood certainly isn’t free of female characters\nlesbian porn and general Japanese geekery should all be sure to check this out\nlarge porn tube As mentioned before\nSailkatuta: Basauri, Baseliza, Ermita, Finaga, Malmasin, San Martin\nJavi Orue: “Lan asko egitea txarra da, baina ezer ez egitea are okerragoa”


Foru Aldundiak Pasaia biziberritzeko urrats garrantzitsua eman du, Portuko Plan Bereziaren Berrikuspena behin-behinekoz onartzearekin - Artikulua - ORAIN Gipuzkoa\nForu Aldundiak Pasaia biziberritzeko urrats garrantzitsua eman du, Portuko Plan Bereziaren Berrikuspena behin-behinekoz onartzearekin\nDepartamentuak aurreikusten du behin betiko onarpena 2017ko martxorako edo apirilerako iritsi daitekeela.\nGipuzkoako Foru Aldundiko Mugikortasuneko eta Lurralde Antolaketako diputatu Marisol Garmendiak adierazi du: “aurreikusitako izapideak eta epeak betetzen ari gara, eta 2017 urte erabakigarria izango da, Plan Bereziari lotutako lehenengo biziberritze lanei ekingo baitzaie Pasaian”.\nUztailean jendaurreko informazio prozesua egin zen, eta haren bidez udalen, erakunde politiko eta sozialen eta partikularren ekarpenak eta hainbat organismo publikoren derrigorrezko txostenak bildu ziren. Prozesu hori amaituta, Gipuzkoako Foru Aldundiak, Portuko Plan Bereziaren Berrikuspena izapidetzeaz arduratzen denak, urrats garrantzitsua eman du prozesu honetan: gaur goizean sinatu du Mugikortasuneko eta Lurralde Antolaketako foru diputatu Marisol Garmendiak berrikuspen agiriaren behin-behineko onespena.\nMarisol Garmendiaren hitzetan: "Gipuzkoako Foru Aldunditik urrats sendoak ematen ari gara EAJ-PSE-EE koalizio gobernuak Pasaiaren eta Pasaialdearen biziberritze integralaren alde egin duen apustu estrategikoan aurrera egiteko. Konpromiso politiko bat dugu, herritarrekin hartutako konpromiso bat: portuaren eta hiriaren arteko bizikidetza espazio publikoak berreskuratuko ditugu, Pasaiako biztanleen bizi kalitatea hobetzeko, baina baita enplegu eta lanpostu berriak sortzeko, negozio berriak aktibatuz, enpresak erakarriz, ekipamendu sozial aurreratuenak ezarriz, turismoa sustatuz eta proiektu kulturalak bideratuz. Badakigu 2017 urte erabakigarria izango dela Pasaiarentzat, hiria biziberritzeko obra oso garrantzitsuei ekingo baitzaie, hala nola Herrera eta Trintxerpe lotuko dituen oinezkoentzako bidea”.\nPlan Bereziaren Berrikuspena behin-behineko izaeraz onetsi da gaur, eta hemendik aurrera hirigintza agiri hori hainbat organori bidali behar die Mugikortasuneko eta Lurralde Antolaketako Departamentuak: Portu Agintaritzari, onetsi diren alegazioekin testu bat idatzi dezan; ingurumen organoari, dagozkion ingurumen deklarazioak egin ditzan; eta Estatuko beste organismo eskumendunei. Organismo horiek bi hilabeteko epea izango dute txostenak egiteko. Beraz, aurreikusten da izapidetzeari amaiera emango dion behin betiko onespena 2017ko udaberriak iritsi daitekeela.\nProzesu hori amaituta, hiriarekin muga egiten duen portu eremua biziberritzeko proiektu eta jarduketak abian jartzea ahalbidetuko duen hirigintza agiria edukiko dugu. 11 hektarea inguruko espazio hori herritarrentzat biziberrituko da: pasealekuak, plaza publikoak eta ekipamendu berriak, sozialak, hirugarren sektorekoak eta enpresarialak.\nHorri dagokionez, eta hirigintza agiri hau izapidetzen ari den bitartean, Marisol Garmendia sozialistak zuzentzen duen Mugikortasuneko eta Lurralde Antolaketako Departamentua lantzen ari da jada Ospitaletxoko kaian egingo diren jarduketak, bertan lurpeko aparkaleku bat eraikitzea aurreikusten baita. Diputatuak esan duenez, “hainbat lan aurreratzen ari gara: aparkalekuaren bideragarritasun azterketa, obren ezaugarri tekniko eta arkitektonikoak, lurzoru kutsatuen azterketak, espazio libreen erabilerak, eta abar. Bai Gipuzkoako Foru Aldundia, bai Eusko Jaurlaritza, Portu Agintaritza eta Pasaiako Udala, inguruko beste udalekin batera, Oarsoaldeako agentzia eta Pasaialdeako eragile ekonomiko eta sozialak elkarrekin lanean ari gara, biziberritze integraleko proiektu hau aurrera ateratzeko, konplexua eta luzea baita, baina 2017an gauzatzen hasiko gara."


Baterien ajeak - - Tolosaldeko ataria\nImanol Landa Medrano: CIDETEC Fundazioko ikertzailea 2020-03-26 10:32\nKoronabirusak telefono mugikorretako eta tabletetako bateriak gaixotu ditzakeela dio Imanol Landa Medrano ikerlariak, eta kargagailuak egoki erabiltzeko gomendioak eman ditu.\nGutxi hitz egin denez koronabirusaren inguruan, nik (ere) gaiari helduko diot. Tamalez, medikuntzan edo biologian nire ezagutza oso mugatua denez, gaiari beste hari batetik tira diot. Ugari izan dira isolamenduari aurre egiteko bultzatutako ekimenak, hauetako asko sare sozialen bidez. Gatozen harira: telefono eta tabletak sutan dauzkagu eta, ondorioz, baterien erabilera handiagoa da. Hurrengo lerroetan bateria hauen bizitza nola luzatu azalduko dizuet, koronabirusaren albo kalteen artean gure telefonoen heriotza zenbatu ez dadin.\nErabili ezazu, ahal dela, telefonoa/tableta erosi zenuenean harekin zetorren kargagailua. Aparte erositako kargagailuen bat gertu izatea ondo dago ezustekorik baduzu, baina ahal den bakoitzean erabili berezkoa. Izan ere, bateria bakoitza baldintza zehatz batzuetan kargatzen da hobekien, eta beste kargagailu baten erabilerak gailua beste kondizio batzuetan kargatzea eragiten du.\nEZ UTZI ERABAT DESKARGATZEN\nGutxi eta maiz. Sagardo kupel artean sarritan entzuten den esaldi honek gure gailuen kargak nola egin behar diren gogorarazteko ere balio du. Lehenik eta behin, ez utzi bateria erabat deskargatzen. Saiatu, nola edo ahala, telefonoa edota tableta ez itzaltzea bateriarik gabe geratu delako. Nire telefonoak abisua ematen dit %15-eko bateria geratzen zaionean, eta ziurrenik zuenak ere bai. Edozein kasutan, saiatu muga hau ez gainditzen. Kargei dagokionez, ez da beharrezkoa %100era kargatzea. Hartu tarteka kargatzeko ohitura. Eta, arren, ez iezaiozue telefonoa gau osoan zehar kargatzeko ohiturari eutsi. Telefono eta kameretako bateria zaharrek forma memoria deritzona zuten, eta karga laburregia eginez gero euren iraupena ere laburtzen zen, hasierako gaitasunera itzuli ezinik. Egungo Li-ion bateriekin hau ez da beharrezkoa.\nKarga azkarra behar baduzue, jar ezazue telefonoa hegazkin moduan. Kargatzen duzuen bitartean lanean ari bada energia jaso heinean erabiliko du, eta orokorrean, denbora gehiago beharko du ondo kargatzeko. Horrek, gainera, telefonoa berotzea eragingo du, karga prozesuaz gain, gure bateriarentzat kaltegarriak diren bigarren mailako erreakzioak ahalbidetuz. Honi lotuta, telefonoa/tableta babeskiren batekin bilduta baduzue, atera ezazue bertatik gailua berotzen dela sumatzen baduzue. Bide batez, saiatu kargatzen ari den bitartean telefono edota tabletari eguzkiak bete-betean eman ez diezaion. Sutondoa ere ez da toki ona kargak egiteko.\nTelefonoa eta tableta tarteka itzaltzea komeni da. Ez al zaizue sekula gertatu bateria ehuneko jakin bat duela itzali eta piztean beste ehuneko bat duela ikustea? Gure gailuek bateriaren egoera une oro irakurtzen duten txartel elektroniko bat daukate. Pixkana, irakurketa eta bateriaren egiazko egoera desfasatu daitezke. Telefonoa/tableta itzaltzean, txartel elektronikoari atsedena ematen diogu; eta, berrabiaraztean, itzali aurretik zuen aztoramena alde batera uzten du, irakurketa eraginkorrago bat egiten du.\nHonenbestez, zaindu ezazue zuen telefonoa baina, batez ere, zaindu ezazue zuen burua. Zuengatik ez ezik, gogoratu aldamenekoen osasuna ere zuen ardurapean dagoela. Gera zaitezte etxean, arren!


Irekia Eusko Jaurlaritza - Gobierno Vasco :: Eusko Jaurlaritzako Hipoteka Bitartekotzarako Zerbitzuak % 80tik gorako arrakasta izan zuen 2015ean ebatzitako espedienteetan (Gobernu Bilera 2016-02-23)\nEusko Jaurlaritzako Hipoteka Bitartekotzarako …\nIaz, Eusko Jaurlaritzak 59 familiari finantza-erakundeekin hipoteka-zorrak berriz negoziatzen, eta hala, etxegabetze posibleak saihesten lagundu zien.\nZerbitzu hori profesional adituek kudeatzen dute, doakoa da eta etxe bakar baten jabe izanik 350.000 €-tik beherako hipoteka duten herritar guztien eskura dago.\nEusko Jaurlaritzaren Hipoteka Bitartekotzarako Zerbitzuak 59 familiari eman zien arreta 2015ean. Lurraldeka, Bizkaian artatu ziren kasu gehien (36), gero Araban (14), eta azkenik, Gipuzkoan (9). Eusko Jaurlaritzak hipoteka-gauzatzeak saihesteko herritarren eskura jartzen duen doako zerbitzu bat da. Eskatzen duten pertsonen eta finantza-erakundeen artean bitartekotza eginez ordaintzeke dagoen zorra berriz negoziatzea da bere lana.\nGero eta pertsona gehiagok erabiltzen dute zerbitzua, bere emaitzak nabarmenki arrakastatsuak direlako: 2015ean itxi zituen 31 espedienteetatik 25ean, hau da, % 80,6an, alderdiak ados jarri ziren. Une honetan, beste 15 espediente negoziatzen ari dira eta horietatik gutxienez 14 adostu egingo direla aurreikusten da. Ondorioz, zerbitzu honen arrakasta-maila % 84,7era igoko litzateke.\n2015ean EBATZITAKO ESPEDIENTEAK\n6 (% 60)\n4 (% 40)\n16 (% 94,1)\n1 (% 5,8)\n3 (% 75)\n1 (% 25)\n31 (% 100)\n25 (% 80,6)\n6 (% 19,3)\nEtxebizitza erosteagatik gainzorpetzeko egoeran dauden pertsona guztiek erabil dezakete zerbitzu hori, betiere honako baldintza hauek betetzen badituzte:\nKaltetutakoak finantza-erakundearekin zorra berriro negoziatzeko egindako ahaleginak porrot egin izana.\nEusko Jaurlaritzak Jardun Profesionaleko Txandarekin sinatutako akordio baten bidez ematen du doako zerbitzu hau. Txanda horrek Ekonomisten Euskal Elkargoko eta Zinpeko Kontu Azterlarien Institutua-Euskal Autonomia Erkidegoko LEko profesionalak biltzen ditu.\nRT @Irekia: El servicio de Mediación Hipotecaria del Gobierno Vasco superó el 80% de éxito en los casos cerrados en 2015 ➡ https://t.co/hRt…\nEl servicio de Mediación Hipotecaria del Gobierno Vasco superó el 80% de éxito en los casos cerrados en 2015 ➡ https://t.co/cMV3OCUlnB\n@Gob_eus-ko Hipoteka Bitartekotzarako Zerbitzuak %80tik gorako arrakasta izan zuen 2015ean ebatzitako espedienteetan➡https://t.co/ejRdUdZqHD


Jabetze Eskoletako ikastaroetan izena emateko epea irekita dago - Berriak - Hernani\nOrotara, 12 tailer edo ikastaro eskainiko dira urtarriletik aurrera eta Emaguneko lehen hitzordua berriz urtarrilaren 20an izango da. Horretarako esperientzia oparoa duten irakasleak izango dira, hala nola: Ana Murcia Guevara (Sorburu), Clara Wolfram Pérez, Nerea Redondo Otamendi, Arantza Albizu Escobar, Ainara Sarasketa Alberdi, Mertxe Tranche Iparragirre, Pepa Bojó Ballester, Patri Espinar Labián, Oinhana Calparsoro Forkada (Alaiondo kooperatiba. Teks Sarea), Paz Carbajosa Dalmau, Inés Lasagabaster Unzueta, Enara I. Domínguez, Olaia Blanco Azpiri, June Fernández.\nHernaniko Jabetze Eskola hausnarketarako eta formaziorako topagunea da. Emakumeok gure eskubideen jabe egiteko, geure bizitzetan autonomia eta konfiantza izateko eta beste emakumeekin sareak sortzeko espazioa da. Eskolaren helburua emakumeon jabetze edo ahalduntze prozesuan eragitea da. Hori lortzeko asmoz gure errealitatea ikuspegi feministatik aztertuko dugu eta berau aldatzeko tresnak eskuratuko ditugu. Jendarte justuago baterantz urrratsak emango ditugu. Hernaniko Udaleko Berdintasun Sailak urtean bitan antolatzen ditu Jabetze Eskolak eta hasi berria dugun urteko lehen atalekoetan, udaberrikoetan parte hartu nahi izanez gero, izena eman daiteke. Ikastaroetan parte hartzea errazteko, haurrak zaintzeko zerbitzua eskaintzen da.\nIzena emateko aukera egongo da urtarrilaren 10etik aurrera, bai Kulturarteko Plaza Feministan, inprimakia beteta, emailez kulturartekoplazafeminista@hernani.eus edo 943 33 70 17ra deituta. Ikastaroei urtarrilean hasiera emango zaie.


2016ko aurrekontuak eta lehentasunak zehazteko bilera irekia egingo dute gaur, egubakoitza - Aramaio - Goiena.eus\n2016ko aurrekontuak eta lehentasunak zehazteko bilera irekia egingo dute gaur, egubakoitza\nArantzazu Ezkibel Galdos 2016-02-19 10:22\n2016ko aurrekontuak eta Aramaioko udalerriko lehentasunak identifikatu eta zehazten hasteko prozesua hasiko dute gaur. Bilera irekia egingo dute Udaleko pleno aretoan, 18:30ean. Prozesua ahalik eta zabalena izateko herritarrak animatu nahi dituzte bileran parte hartzera.\nAurrekontuen eta herriko plangintzaren inguruko lehen bilera izango da egubakoitzean egingo dutena. Bi helburu nagusi izango ditu:\nUdalaren sarrera eta gastuen inguruko egituraren azalpena eman, Udalaren funtzionamendua ekonomikoa ulertarazteko.\nAramaioko Udalerriak arloz arlo izan beharko lituzkeen lehentasunak denon artean erabakitzeko bide berri baten plangintza azaldu eta denon artean bide horri ekin.\n"Gauza praktiko bat izango da. Gure aurrekontuak oso mugatuak dira, eta mugapen horretan obra handiek eramaten dituzte diru gehiena –diru-laguntzetan eskatzen dugunaren zatia pagatzen–", azaldu du Lierni Altuna alkateak.\nHorren harira alkateak gehitu du aurtengo aurrekontuetan zentratzea ez litzatekeela "erreala izango".\nProzesua ahalik eta parte-hartzaileena izateko auzo-alkateak eta elkarteetako ordezkariak gonbidatu dituzte batzarrean parte hartzera; horiez gain, gainerako herritarrak ere gonbidatuta daude bilerara.\n"Ideia da egitura jendeari azaltzea eta horren barruan lehentasunak markatzea", dio Altunak. Lehentasunak identifikatu nahi dituzte arloka: "Adibidez, zer da kulturan egin beharko litzatekeen lehenengo gauza? Hala, hurrengo diru-laguntzak datozenean lehentasunak zeintzuk diren jakingo ditugu eta horren arabera eskatuko dugu", azaldu du alkateak. Horregatik, gaur hasiko duten prozesuak hurrengo urteetarako balioko du.\nGaurko batzarra errazteko, arloak zehaztuta eramango dituzte udal ordezkariek: auzoak eta euren beharrak, kultura eta kirola, euskara, hezkuntza, ongizatea, eta ingurumena, mendia eta nekazaritza.\nLehentasunak identifikatzen dituztenean lehentasun horiei ze garrantzia eman erabakitzeko botatu egingo dute: "Erabakitzeko dago zela egingo dugun, horri forma ematea falta zaigu oraindik; botatzeko epe bat zabal dezakegu, adibidez", dio Altunak. Gaur hasiko duten prozesuak jarraipena izango du.


Gizonezko bat atxilotu dute Arrasaten bi labanekin kalean mehatxuka zebilela - Arrasate - Goiena.eus\nGizonezko bat atxilotu dute Arrasaten bi labanekin kalean mehatxuka zebilela\nJone Olabarria 2020-05-23 11:43\n09:45 aldera gertatu da, Martxoaren 8a kalean. Ertzaintzak eta Arrasateko Udaltzaingoak bi labanekin kaletik zebilen gizonezkoa mendean hartu eta Arrasateko ospitalera eraman dute. Gizonak bere buruaz beste egiteko mehatxua egin du.\nErtzaintzak eta Arrasateko udaltzainek jakinarazi dutenez, gizon arrasatear bat Zigarrolatik abiatu da Gelmako etxeetarantz, sukaldeko bi laban eskuetan zituela. Izan ere, abisua jaso dute 09:45 aldera eta bertara gerturatu dira. Era berean, zehaztu dute gizonak ez duela inor erasotzeko asmorik erakutsi, nahiz eta bere burua zauritu duen, lepoan eta eskumuturretan. Gizonak bere buruaz beste egiteko mehatxua egin duela azaldu dute udaltzainek.\nDenbora batez gizonarekin arrazoitzen saiatu dira agenteak eta, azkenean, auto bat erabili behar izan dute hura mendean hartzeko. Udaltzaingoak eta Ertzaintzak adierazi dutenez, gizonezkoa Arrasateko Ospitalera eraman dute.


Abadiñoko Udalak zabaldu du epea haur eta gazteen udalekuetan izena emateko - MugalariMugalari\nAbadiñoko Udalak zabaldu du epea haur eta gazteen udalekuetan izena emateko\nZabalik dago, martiaren 23ra arte, Abadiñoko Udalak uztailerako antolatu dituen haur eta gazteen udalekuetan izena emateko epea. Udaleku horien asmoa da aukera ematea herriko haur eta gazteei uda garaian elkarrekin jostatzeko euskaraz ari diren bitartean, Gazteria eta Euskara Arloko udal zinegotziek, Ima Zapardiez eta Argi Abadek, gaur esan dutenez.\nAurten, lehen aldiz, umeendako ludoteka eta udalekuak hiru astekoak izango dira, bi astekoak barik. Ludoteka uztailaren 2tik 20ra bitartean egingo da Traña-Matienako eskoletan, 09:30-13:30 ordutegian eta 2012-2014. bitartean jaiotako umeekin.\nHerri udalekuak, ostera, uztailaren 2tik 20ra bitartean egingo dira Traña-Matienako eskoletan, 09:30-13:30 ordutegian, 2008-2011. bitartean jaiotako umeekin.\nGaztetxoen Udalekua uztailaren 9tik 15era bitartean egingo da 2005-2007. bitartean jaiotako gaztetxoekin, eta bertan izena emandako haurrek sei gau igaroko dituzte Lizarran. Egonaldi horretan tailerrak, jolasak, kirolak etabar egingo dituzte. Gazte Udalekua uztailaren 5etik 15era bitartean egingo da 2011-2004. bitartean jaiotako umeekin, hamar egun iraungo du eta Arantzan egingo da.\nLudoteka eta herri udalekuetan parte hartu ahal izango dute bakarrik Abadiñon erroldatutako haurrek, eta prezioa izango da 80 euro. Gaztetxoen Udalekua (sei gau kanpoan), 120 euro kostako zaie Abadiñon erroldatuei eta 250 euro enparauei. Familia batek ume bat baino gehiago bidaltzen baditu udalekuetara, matrikula merketuko zaio.


Parkeak | Euskal Herriko Parke Naturalak\nOngi etorri Parke Naturalak Ezagutu ikasmaterialera!\nParke naturalak ustiaketa eta presentziak asko aldatu ez dituen tokiak dira. Ikusmiren edertasunak eta ekosistema izaera erakusgarriak edota landaredi, fauna nahiz eraketa geomorfologiko apartekoak bereizten ditu. Hala bada, herri-agintaritzaren aldetik lehentasuneko ekintza-bideak behar dituzte, bi helburu bateratu ahal izateko: batetik, natura-baliabideen aprobetxamendu antolatua eta erabilera publikoa; eta bestetik, balio ekologiko, estetiko edo heziketakoak gorde edo berriz oneratzea.\nAurkezten dugun gune honetan Euskal Herrian Parke Naturalaren Marka jaso duten eremuak aurkezteko xedea du eta parke horiek izendatzeko garaian hiru baliori erantzuten diotela azaltzea, hau da, lurraldea, ingurumena eta giza dimentsioa. Euskal Herria osoan hamabi gune babestu daude.\nHoriek guztiak eta adibide gehiago ikasteko parada izango dugu webgune honen bitartez. Helburu nagusia, zenbait gidoi lagun ditugula, Euskal Herrian izendatuak izan diren parke naturalak aztertzeko gai izatea da, hartara bertako biodibertsitatea eta balio kulturala balioesteko gai izango da ikaslea.\nEgin klik goi aldeko esteka horietan, gehiago jakiteko eta Parke Naturalak Ezagutu webgunean murgiltzeko!


Donostiako Zinemaldiak 568,3 tona CO2 isurtzen ditu egunean, eta hori murrizteko neurriak hartu ditu - Noticias de Gipuzkoa\nDonostiako Zinemaldiak 568,3 tona CO2 isurtzen ditu egunean, eta hori murrizteko neurriak hartu ditu\nAlfonbra gorriak material birziklatuz eginak izango dira, baita akreditazio biodegradagarriak ere, eta kendu egingo dira bozketarako txartelak.\nn.g. 25.08.2021 | 16:59\n2020ko Zinemaldiko prestaketak Ruben Plaza\n2020ko Zinemaldiko prestaketak\nDonostiako Zinemaldiak ingurumen-inpaktu "handia" du ospakizunean: 568,3 tona CO2 egunean, baina "antzeko ekitaldiek baino gutxiago". Ingurumen-diagnosia egin ondoren, lehiaketak ingurumenean duen eragina murrizteko neurriak hartu ditu, hala nola, akreditazio biodegradagarriak erabiltzea, bulegoetan birziklatzeko guneak ezartzea, Publikoaren Saria bozkatzeko txartelak kentzea eta material birziklatuz egindako alfonbra gorriak erabiltzea.\nPrentsaurrekoan, Gipuzkoako hiriburuan, Amaia Serrulla Zinemaldiko jasangarritasun-proiektuaren koordinatzaileak eta Marta Iturriza diagnostikoaz arduratzen den Naider enpresako trantsizio ekologikoko proiektuen arduradunak aurkeztu dituzte Donostiako eta haren antolaketaren ingurumen-aztarnaren jatorria eta horren gainean jarduteko neurriak ezagutzeko egindako kanpo-ikuskaritzaren ondorio nagusiak.\nSerrullak berretsi egin du jaialdiaren "konpromiso" hau: "iraileko bederatzi eguneko ekitaldiaren eta urteko gainerako egunetan erakundearen jardueraren karbono-aztarna murrizteko neurriak hartzen jarraitzea".\nNaider enpresak lehiaketaren ingurumen-diagnostikoa egin du: 178.000 ikusle eta 4.300 pertsona akreditatu ditu. Horretarako, karbono-aztarna neurtu da eremu guztietako informazio xehatutik abiatuta.\nGainera, Zinemaldiarekin zerikusia duten eragile guztiei inkestak egin zaizkie, eta prestakuntza- eta trebakuntza-jardunaldi bat egin da langileekin eta jarraipen-bilerak egin dira. Aztertu diren kategoriak mugikortasuna, hondakinak, kontratazioak, energia eta konpromisoa izan dira, Iturrizak zehaztu duenez.\nAdierazi dutenez, mugikortasunak eragiten du ingurumen-inpaktu nagusia, hau da, emisioen %75, mundu osoko pertsonek egindako bidaien ondorioz.\n"Lehiaketaren antolaketak jarduteko gaitasun handirik ez duenez, azterlanak bideragarriago ikusten du emisioak konpentsatzeko bidea aktibatzea", azaldu du Iturrizak.\nHorri dagokionez, Serrullak adierazi du "ildo horretako proposamenak aztertzen" ari direla, eta Zinemaldiak, berriz, "bere ibilgailu-flotan auto elektrikoen erabilera sustatzen jarraituko duela". Gaur egun, "gonbidatuen joan-etorrietarako 30 ibilgailutik zortzi ditu".\nJaialdiko bederatzi egunetan 4.852 kilo hondakin sortzen dira (batez ere papera, kartoia eta gainerakoen zatikia); horietatik %9 berrerabili egiten da eta %76 birziklatu.\n"Atal hau, mugikortasunarekin batera, gainditu beharreko ingurumen-erronkarik handiena da, eta, besteak beste, erabilera bakarreko produktuak ezabatzea, material berrerabilgarriak lehenestea, gaikako bilketa eta parte-hartzaileak sentsibilizatzea dira", adierazi du proiektuaren koordinatzaileak.\nAdibidez, aurten, Gipuzkoako Foru Aldundiak material birziklatuz egindako moketa emango dio Jaialdiari Kursaaleko eta Victoria Eugeniako alfonbra gorrientzat, eta, ekitaldiaren amaieran, arropa edo beste erabilera batzuetarako jantzietan birziklatuko dira.\nEra berean, jaialdiak ematen dituen 10.500 akreditazioak biodegradagarriak izango dira, lehiaketako egoitzetan banantzea eta birziklatzea bultzatzen jarraituko dute, eta erabilera bakarreko edalontziak eta dendako plastikozko poltsak kenduko dira, ehungintzako merchandising-a (kamisetak, poltsak, etab.) % 100 organikoa den kotoizkoaz izango da.\nGainera, Gazteriaren Epaimahaiaren eta Donostia Hiria Publikoaren Sariaren boto inprimatuaren ordez bozketa digitaleko sistema erabiliko da. Argitalpenei dagokienez, Zinemaldiak inprimatutako batzuk kentzeko edo tirada murrizteko apustua egin du, eta, aldi berean, bertsio digitalen erabilera eta kontsulta sustatuko ditu.\nBestalde, kontratazioei dagokienez, "inpaktu handia eragiten dute azpiegiturengatik, itzulpenengatik edo argiztapen- eta soinu-langile teknikoengatik", lehiaketa dagoeneko hasi da kontratazio batzuetan aldagai berdea sartzen, eta lehenengo neurri gisa, osasun-egoerak jaiak eta ekitaldiak egitea ahalbidetzen duenean, "zero kilometroko cateringa eta ontzi birziklagarriak lehenetsiko dira".\nProiekzioetan, aretoen klimatizazioan eta ostatuen gastuan erabilitako energiak eragindako inpaktuari dagokionez, kontsumoaren zatirik handiena hirugarrenek kontsumitzen dute, hau da, ekitaldia egiteko alokatutako guneetan eta hoteletan. Horrek emisioen zifretan eragiteko gaitasuna murrizten du.\nBestalde, Serrullak adierazi du sektorea kontzientziatzeko programa publikoak ere sustatuko direla. Edizio honetan, adibidez, mahai-inguru bat antolatuko du zinema-banaketari buruz eta banaketa jasangarriagoa izan dadin hartu beharreko erronkei buruz. Gainera, urteak dira Greenpacek Lurra saria eman diola bake-balioak eta ingurumenaren babesa hobekien islatzen dituen zinemaldiko filmari.\nSei eta hamaika urte bitarteko milaka ikaslek parte hartuko dute arkeologian 'Belodromoa ikastetxeetan' programarekin.


SEIREN eta RUAILLE BUAILLEren kontzertua\nDatorren ostiralean, urriaren 28an, gaueko 20:00etan Barakaldoko antzokian kontzertu interesgarri bat izango dugu: SEIREN eta RUAILLE BUAILLE taldeak arituko dira.\nArgitaratzailea: SASIBURU ordua 10:33 iruzkinik ez:\netiketak, argazkiak Musika\nBerbalgunak ezkerraldeko jarduerak\nBeste bi jarduera aipatu behar dugu. Ostiral honetan berbalagunen poteoa egongo da Barakaldon gaueko 20:00etan Santa Teresako plazatik hasita.\nBestetik berriz ere Mendilagun taldea martxan da, berriz ere mendiz mendi euskaraz ibiltzeko abagunea datorkigu mendilagunei esker. Egutegia prest dago, eta ikasturte honetako lehenengo irteera igande honetan egingo dute (urriak 23). Beriain edo San Donato mendira abiatuko dira.\nGeralekua: Santurtziko tren geltokia.Ordua: 08:30ean.\nArgitaratzailea: SASIBURU ordua 22:17 iruzkinik ez:\netiketak, argazkiak Berbaraka\n"Etxe asmatua" umeentzako ikuskizuna\nDatorren asteartean , urriak-18, Barakaldoko antzokian Haur Hezkuntzako eta Lehen Hezkuntzako lehenengo mailako haurrentzako ikuskizuna. izango da.Bi ekitaldi egongo dira goizeko 11:00etan eta arratsaldeko 15:15ean.\nObra honetan imajinazio-jolas bat eta etxe bat eraikitzea proposatzen da eta, hau gauzatu nahian, haurtzaroan sortzen ditugun alegiazko elementu guztiez baliatzen gara.\nAntzezkizun naïf honetan, pertsonaiek “euren etxeko” espazio fisikoa eta, areago, espa-zio emozionala eraikitzera jolasten dira, bertan argia sartzen da, jaten dute, lo egiten dute, jolas-ten dira, lagunak hartzen dira, kondairak kontatzen dira… ametsetako espa-zioa da.\nBaina aurkezpen eszeniko xumea dugu. Bertan, espazioa “irudipen espazio” bilakatzen da, eta aktoreek egindako jolasek giro hurbil, bero eta erosoa sortzen dute, gure etxean sentitzen dugunaren parekoa.\nArgitaratzailea: SASIBURU ordua 16:06 iruzkinik ez:\netiketak, argazkiak Antzerkia\n▼ 16/10 - 23/10 (3)


Integrazio Politikoa eta Batasun Ekonomikoa Europar Batasunean Unibertsitate Masterra (UPV/EHU)\nIntegrazio Politikoa eta Batasun Ekonomikoa Europar Batasunean Unibertsitate Masterra (UPV/EHU) master titulu ofiziala da, 60 ECTS kreditukoa, EBko integrazio politikoari eta batasun ekonomikoari buruzko ikuspegi orokor, zorrotz eta eguneratua eskaintzera zuzendutakoa.\nBi espezialitate ditu, bata Europar Batasuneko Zuzenbideari buruzkoa, eta, bestea, Batasuneko ekonomia eta enpresa ibilbideari eskainitakoa. Nahitaezko lehenengo 25kreditu komunak egin ostean, masterrak aukera ematen du gainerako 20 kredituak espezialitate batean zein bestean egiteko. Azkenik, 15 kredituko master amaierako lanbat egin behar da.\nMasterra Jean Monnet Katedraren esparruan biltzen da, eta katedraren titularra du zuzendari. Masterreko irakasle taldea EHUko eta Estatuko zein nazioarteko beste unibertsitate batzuetako irakasleek osatzen dute; horien artean, Jean Monnet Katedra duten hainbatek.\nPrograma online eta aurrez aurre eskaintzen da; oso-osorik egin daiteke Internet bidez, baina ikasgaien % 70 baino gehiago aurrez aurre egiteko aukera ere badago. Ikasleak aukeratuko du hori. Aurrez aurreko eskolak Donostiako Zuzenbide Fakultatean eta Enpresa Ikasketen Fakultatean emango dira. Irakaskuntza birtuala Euskal Herriko Unibertsitatearen Moodle plataformaren bitartez egingo da (e-Gela).\nInformazio gehiago nahi izanez gero kontsultatu:\nMáster Universitario en Integrazio Politikoa eta Batasun Ekonomikoa Europar Batasunean Unibertsitate Masterra (UPV/EHU)


Zegama-Aizkorri mendi maratoiko dortsalak gaur zozkatuko dituzte Zegamako udaletxean - Lasterketak.eus\nZegama-Aizkorri mendi maratoiko dortsalak gaur zozkatuko dituzte Zegamako udaletxean\nZegama-Aizkorri mendi maratoian 2.300 lagunek eman dute izena, eta guztiek parte hartu ezin dezaketenez, gaur zozketa egingo dute Zegamako udaletxean, 19:00etatik aurrera. Guztira 225 dortsal zozkatuko dituzte antolatzaileek. Irekia izango da, eta beraz, nahi duenak joan ahalko du bertara. Emaitzak gaur bertan jarriko dituzte ikusgai www.zegama-aizkorri.net webgunean.\nAurten lehen aldiz hamar dortsal ere zozkatuko dituzte Zegamako gimnasioaren bazkideen artean. Ekimen hori, batez ere, kanpokoei begira jarri dute abian, herritarrek zuzenean jasotzen baitute zenbakia. Hamar dortsal horien zozketan sartzeko derrigorrezkoa da gimnasioan urte beterako bazkidetza txartela edukitzea. Txartela zozketa egunaren aurretik egin beharko da. Horregatik mendi maratoiaren antolatzaileek jakitera eman dutenez, norbaitek bazkide egin nahi izango balu, gaur eguerdiko ordu biak arteko epea izango du horretarako. Interesa dutenek, Zegamako udaletxera edota udal gimnasiora joan behar dute.\nBazkideen artean hamar pertsona baino gehiagok parte hartu nahiko balute egingo dute zozketa, gaur, ordu eta leku berean. Hamar bazkide baino gutxiago agertzen badira, berriz, zuzenean emango diete zenbakia.\nZozkatuko dituzten dortsal horiez gain, antolakuntzak beste 125 erreserbatuko ditu kalitatea saritzeko. Hala, aurreko bi probetako (2010-2011) denbora onenak egin zituztenek, zein urte guztietan parte hartu dutenek, ez dute zozketan parte hartu beharrik izango. Bestalde, maila horretako probek hainbat konpromiso dakartzatela ikusita, antolakuntzak beste 100 ere erabiliko ditu konpromiso horiei erantzuteko.\nDortsala lortzeko beste aukerak\nGogoratu behar dugu, zozketan dortsalik lortzen ez dutenek, www.lasterketak.com web gunearen bitartez bat lortzeko aukera izango dutela komentario baten truke.


Javier Diez: “Cabo Verden ezberdintasun kulturala dela eta, etxetik urrutien sentitu naizen lekua izan da eta jakin-min gehiena sorrarazi didana” « Berriak « pakeabizkaia.com\nJavier Diez: “Cabo Verden ezberdintasun kulturala dela eta, etxetik urrutien sentitu naizen lekua izan da eta jakin-min gehiena sorrarazi didana”\n2012ko November 26Javier Diez, bilbaíno de 34 años, vive en Balmaseda. Durante la primera etapa de la expedición ha sido el encargado de grabar todo el material audiovisual que se ha visto hasta ahora y que después, se editará para realizar el documental de la tercera expedición del Pakea Bizkaia.\nZein da zure eginkizun nagusia Pakea Bizkaian?\nKamaretaz arduratzen naiz, bideoan grabatzeaz. Dokumentalaren gidoia jarraituz grabatzen dut, ontziko bizitzan funtsezkoak diren gauzak grabatuz eta nabigazioaren egitekoak, hala nola biologoen ikasketak, besteak beste. Jendeak espedizioaren ikuspen pertsonala ematen dituen uneak grabatzen ditugu ere. Irudi guztiak antolatzen ditut ere, gero dokumentalaren ekoizlariei lana errazteko.\nNola sentitu zinen abentura honetan parte hartzeko aukeragatik?\nZorte handia izan dudala sentitzen dut, nabigatzeko oso aukera ona baita, ondo egindako nabigazio bat ikusteko aukera. Bestalde, espedizioan zehar argazkirik onenak ateratzea erronka bat da niretzat.\nOrain arte, bidai honengandik espero zenuena betetzen ari al da?\nBelan nabigatzearen inguruan ahal nuen guztia ikasteko intentzioarekin etorri nintzen, eta ontzian pasatako denbora guztia, hala nola, itsasoko baldintza ezberdinek, klimatologiak eta tripulazioaren ezagupenak, ikasteko aukerak anitzak izatea ekarri dute.\nOrain arte bizitako momentu bat aukeratu beharko bazenu, zein izango litzateke?\nBi dira agian niretzat interesgarrienak izan diren momentuak. Lehenengoa, irteera izan zen. Hori ez nuen guztiz bizi, atera aurreko unea iritsi arte. Agian asko maite ditudan pertsonak zeudelako eta espero ez nituen eta oso onak diren lagun asko zeudelako, niretzako bidaiko momenturik biziena izan da. Cabo Verdeko egonaldian oso ondo pasa nuen, izan ere, ezberdintasun kulturala dela eta, etxetik urrutien sentitu naizen lekua izan da eta jakin-min gehiena sorrarazi didana.\nAntartikara joan aurretik nabigatu al zenuen lehenago?\nOso gutxi, estropadaren bat gertu dauden portuetan Getxo, Castro edo pixka bat luzeago den astebeteko nabigazioren bat Mallorkan. Hori guztia aurretik, nabigazio esperientzia berezi bat izan nuen. Bilbo-Posmount ferrian lan egin nuen. Espazioa ezberdina da, izan ere, hura ontzi bat zen. Bitxia iruditu zitzaidan eta oso polita, itsaso erdian egoteagatik lurra ikusi gabe. Urteak pasa ziren eta hazia hazten joan zen, itsas mundura gehiago gertuaraziz.\nZer da Pakea Bizkaia proiektuarengandik erakartzen zaituena?\nLan oso polita iruditzen zait. Gazteenei ontzia eta itsasoa erakusten zaie, besteak beste. Bisita horiek urrats bat izan daitezke, gero haurrak hazten direnean, itsasora, itsasertzera edo belara gerturatzeko.